title: Vince Clarke

text: Pitkän uransa aikana Clarke on julkaissut musiikkia usean eri yhtyeen kautta, tunnetuimpina Depeche Mode, Yazoo (Yhdysvalloissa nimellä "Yaz") ja Erasure. Clarkea pidetään yhtenä 1980-luvun alun tärkeimmistä popmusiikin uudistajista. Hänen alkuaikojen tuotannollaan on ollut valtaisa vaikutus modernin elektronisen tanssimusiikin syntyyn ja kehitykseen. Clarke tunnetaan erityisesti virtuoosimaisesta analogisyntetisaattoreiden käytöstä. Hän elää nykyään puolisonsa kanssa New Yorkissa, Yhdysvalloissa.


title: Vince Clarke

text: Ensimmäisen yhtyeensä, "No Romance in China", Clarke perusti Basildonissa, Englannissa, vuonna 1976 koulutoverinsa Andrew Fletcherin kanssa. Yhtye jäi lyhytikäiseksi. Vuonna 1979 vuorossa oli kitaristi-kosketinsoittaja Martin Goren kanssa perustettu "French Look". Andy Fletcher palasi mukaan vuonna 1980 ja yhtye sai uuden nimen "Composition of Sound", jossa Clarke toimi laulajana, kunnes David Gahan liittyi mukaan ja yhtyeen nimeksi vaihtui Depeche Mode.


title: Vince Clarke

text: Uuden kokoonpanon myötä Clarke hylkäsi perinteiset, akustiset instrumentit ja keskittyi kokonaan syntetisaattoreihin, esikuvinaan uuden aallon yhtyeet kuten Human League, Orchestral Manoeuvres In The Dark (OMD) sekä Tubeway Army.


title: Vince Clarke

text: Depeche Mode kiinnitettiin pian Daniel Millerin perustamalle Mute Records -yhtiölle ja Clarke kirjoitti kahta lukuun ottamatta kaikki debyyttialbumi "Speak & Spellin" (1981) kappaleet. Menestyksen mukanaan tuomat muutokset eivät kuitenkaan miellyttäneet Clarkea, ja hän päätti jättää Depeche Moden pian "Speak & Spell" -albumin julkaisun jälkeen. Hedelmällinen suhde Mute Recordsiin on kuitenkin säilynyt tähän päivään saakka.


title: Vince Clarke

text: Vuonna 1982 Clarke perusti Yazoon yhdessä laulaja Alison Moyet'n kanssa. Yhtyeen debyyttialbumi "Upstairs at Eric's" (1982) oli valtaisa menestys, mutta Moyet'n innostus alkoi pian hiipua ja vuonna 1983 julkaistu "You and Me Both" jäi Yazoon viimeiseksi julkaisuksi.


title: Vince Clarke

text: Yazoota seurasi kaksi yhden singlejulkaisun projektia: The Assembly yhdessä tuottaja Eric Radcliffen ja laulaja Feargal Sharkeyn kanssa (single "Never Never"), sekä "Vince Clarke & Paul Quinn" yhdessä laulaja Paul Quinnin kanssa (single "One Day").


title: Vince Clarke

text: Vuonna 1985 Clarke aloitti yhteistyön laulaja Andy Bellin kanssa. Näin syntyi Erasure, joka toimii edelleen aktiivisesti ja on vuoteen 2007 mennessä julkaissut yhteensä 18 albumia.


title: Vince Clarke

text:
Clarke levyttää myös nimillä "Family Fantastic", "RadioActivators" ja "The Clarke & Ware Experiment", ja on mukana kolmiulotteisten äänimaisemien luomiseen erikoistuneen yhtiön, Illustrious Companyn, toiminnassa.
Albumilta "Speak & Spell :Albumilta "Upstairs at Eric's :


title: Vince Clarke

text: Albumilta "You and Me Both :


title: Vince Clarke

text:
Albumilta "Only Yazoo :
Albumilta "Wonderland :


title: Vince Clarke

text: Albumilta "The Circus :


title: Vince Clarke

text: Albumilta "The Innocents :


title: Vince Clarke

text: EP:ltä "Crackers International :


title: Vince Clarke

text: Albumilta "Wild! :


title: Vince Clarke

text: Albumilta "Chorus :EP:ltä "ABBA-esque :Albumilta "Pop! The First 20 Hits :Albumilta "I Say I Say I Say :Albumilta "Erasure :Albumilta "Cowboy :Albumilta "Loveboat :Albumilta "Other People's Songs :Albumilta "Nightbird :Albumilta "Union Street :Albumilta "Light At The End Of The World :


title: Ryti–Ribbentrop-sopimus

text: Ryti–Ribbentrop-sopimus (myös pelkkä Ribbentrop-sopimus) oli Suomen presidentti Risto Rytin kansallissosialistisen Saksan johtajalle Adolf Hitlerille jatkosodan loppuvaiheessa kesäkuussa 1944 lähettämä kirje, jossa hän sitoutui olemaan tekemättä rauhaa Neuvostoliiton kanssa ilman Saksan hyväksyntää. Kyseisen kirjeen on myös tulkittu olleen Suomen ja Saksan välinen liittosopimus.


title: Ryti–Ribbentrop-sopimus

text: Suomi joutui ahtaalle sotilaallisesti kesäkuun 1944 aikana Neuvostoliiton suorittamassa Viipurin-Petroskoin operaatiossa, varsinkin kun Suomen tiedusteltua rauhaa 21. kesäkuuta Neuvostoliitto ilmoitti vaativansa ehdotonta antautumista. Seuraavana päivänä Saksan ulkoministeri Joachim von Ribbentrop lensi Helsinkiin vaatimaan sitoumusta sodan jatkamisesta tai Saksan sotilaallinen tuki vedettäisiin välittömästi pois.


title: Ryti–Ribbentrop-sopimus

text: Sopimus takasi Saksan toimitukset Suomeen, mutta samalla sitoi Suomen Saksaan poliittisesti ja sotilaallisesti. Saksan häviö oli tuolloin jo varma. Presidentti Ryti ei halunnut tehdä poliittista itsemurhaa, vaan olisi halunnut viedä sopimuksen eduskuntaan. Puolustusvoimain ylipäällikkö, Suomen marsalkka Gustaf Mannerheim ja pääministeri Edwin Linkomies tiesivät kuitenkin Rytin tavoin, ettei sopimus olisi mennyt eduskunnassa lävitse ja painostivat Rytin antamaan tuon lupauksen kirjeen muodossa omissa nimissään, minkä Ryti muutamia tunteja pohdittuaan tekikin. Hallituksen istunnossa, missä Ryti esitteli kirjeensä, oli mukana myös lakimies, joka varmensi Rytin esittämän tulkinnan, että Suomi vapautuisi kirjeen lupauksista Rytin erotessa toimestaan.


title: Ryti–Ribbentrop-sopimus

text: Ryti lähetti kirjeensä 26. kesäkuuta Neuvostoliiton operaation taivutettua VKT-linjan edellisenä päivänä alkaneeseen Talin–Ihantalan taisteluun. Sopimus takasi Saksan aseavun ja viljatoimitusten jatkumisen. Asetoimitusten lisäksi sopimus takasi suomalaisia taisteluissa avustaneiden saksalaisen 303. Rynnäkkötykkiprikaatin, 122. Jalkaväkidivisioonan sekä lento-osasto Kuhlmeyn tuen jatkossakin. Jälkikäteen on voitu todeta, että sopimuksesta kieltäytyminen olisi tuskin johtanut apuvoimien poisvetämiseen, toisin kuin Ribbentrop oli uhkaillut, mutta Mannerheim ja Ryti eivät tuolloin olleet varmoja asiasta eivätkä halunneet riskeerata apua. Jalkaväkidivisioonan vaikutus Viipurinlahden taistelussa ja osasto Kuhlmeyn merkitys Talin-Ihantalan taistelussa olivat huomattavat. Myös vilja-apu oli elintärkeää. Varsinaisiin kesän taisteluihin materiaalitoimitukset eivät kuitenkaan ehtineet.


title: Ryti–Ribbentrop-sopimus

text: Suomessa katsottiin sopimuksen voimassaolon lakanneen Rytin jättäessä tasavallan presidentin tehtävien hoidon pääministeri Linkomiehelle ja Mannerheimin tultua presidentiksi elokuun alussa 1944.


title: Ryti–Ribbentrop-sopimus

text: Sodan päättyessä Suomen asevoimien materiaalitilanne oli parempi kuin koskaan, mikä saattoi vahvistaa Suomen asemaa rauhanneuvotteluissa.


title: Stegosaurus

text: Stegosaurus (myös Harjalisko, kirjaimellisesti "kattolisko") oli suuri kasvinsyöjädinosaurus, joka eli jurakauden loppupuolelta 154–144 miljoonaa vuotta sitten. Sen fossiileita on löydetty pääosassa Yhdysvalloista. Ravintona se käytti luultavasti matalia kasveja.


title: Stegosaurus

text: "Stegosaurus" ei ollut tarpeeksi nopea pakenemaan petoja, joten se tarvitsi hyvän puolustuksen. Sillä oli häntänsä kärjessä neljä 1,2 metrin pituista piikkiä. "Stegosauruksella" oli lisäksi selässään ja hännässään timantinmuotoisia litteitä levyjä, jotka olisivat ehkä voineet pelottaa pedon tiehensä ilman taistelua. Kilvet ovat ehkä myös auttaneet kosintomenoissa tai toimineet lämmittiminä ja jäähdyttiminä. "Stegosaurus" käveli neljällä jalalla, ja sen takajalat olivat pitemmät kuin etujalat, joten sen selkä vietti ylöspäin. Suuret yksilöt kasvoivat 9 metriä pitkiksi.


title: Stegosaurus

text: Vaikka "Stegosaurus" oli suurikokoinen, sen aivot olivat pienet. 1880-luvulla Othniel Charles Marsh teki valoksen "Stegosauruksen" aivo-ontelosta, mikä osoitti aivojen olleen hyvin pienet, kokoon verrattuna pienimmät kuin millään muulla dinosauruksella.


title: Stegosaurus

text:
Eläin joka painoi yli 4,5 tonnia, jonka aivot painoivat enintään 80 grammaa tuki käsitystä että dinosaurukset olivat tyhmiä. Käsitys on nykyään suurelta osin hylätty.
Aivot olivat siti pienet moneen muuhun dinosaurukseen verrattuna, mutta normaalin kokoiset hitaalle kasvinsyöjälle.


title: Stegosaurus

text: Vuonna 1887 Othniel Charles Marsh kuvasi eriskummallisen dinosauruksen, jolle hän antoi nimen "Stegosaurus". Sillä oli piikkejä hännässä ja suuret kilvet selässä. Alusta alkaen oli selvää, että hännän piikit olivat puolustusase, mutta kilpien tarkoitus oli hämärä. Aluksi niiden oletettiin olevan suojakilpiä, mutta ne olivat oudossa paikassa ja liian korkealla ollakseen tehokkaita. Tarkempi tutkimus osoitti, että kilvet olivat muodostuneet kennomaisista luista, ja että ne olivat täynnä verisuonia. Se oli kaikkein epätodennäköisin rakenne puolustautumisvälineeksi. Sitten keksittiin, että kilvet auttoivat ruumiinlämmön säätelyssä. Kylminä aamuina "Stegosaurus" saattoi kääntyä aurinkoon ja lämmittää ne nopeasti. Kilpien läpi virtaava veri auttoi sitten kohottamaan ruumiinlämmön. Päivän kuumuudessa taas levyjen läpi puhaltava tuulenviri saattoi vilvoittaa dinosaurusta samoin kuin nykyisten norsujen korvat. On myös esitetty, että kilpien läpi virtaava veri värjäsi ne punaisiksi, ja se auttoi mahtailussa muita yksilöitä vastaan ja auttoi ehkä pelottamaan nälkäisen pedon pois.


title: Mallorca

text: Mallorca eli Majorca on Espanjalle kuuluva saari Baleaareilla, Välimerellä. Mallorca on pinta-alaltaan Espanjan suurin ja väkiluvultaan Teneriffan jälkeen toiseksi suurin saari. Saaren suurin kaupunki on Palma. Mallorcasta on tullut hiekkarantojen ja aurinkoisen ilmaston ansiosta erittäin suosittu matkakohde.


title: Mallorca

text: Mallorca on pinta-alaltaan Espanjan suurin saari. Mallorcalla on kaksi vuoristoista aluetta: Serra de Tramuntana kattaa saaren pohjoisrannikon ja Serres de Llevant sijaitsee saaren itäosassa. Saaren korkein kohta on Serra de Tramuntanaan kuuluva Puig Major, joka kohoaa 1 445 metriin. Mallorcan keskiosa taas on varsin tasaista ja hedelmällistä. Saarella on paljon luolia niin meren yläpuolella kuin alapuolellakin. Tunnetuimmat luolastot, Coves del Hams ja Coves del Drach, sijaitsevat saaren itäosassa ja ovat suosittu nähtävyys.


title: Mallorca

text: Saari on jaettu seuraaviin osiin:


title: Mallorca

text: Mallorca on ollut asuttu jo antiikin ajoilta saakka. Saaren hallitsija on kuitenkin vaihtunut tiuhaan tahtiin historian aikana. Vuoden 1716 Decretos de Nueva Planta -asetusten myötä Mallorcasta tuli osa Espanjalle kuuluvaa Baleaarien maakuntaa.


title: Mallorca

text: 1950-luvulta lähtien massaturismi muutti saaren ja Palman olemusta tehden paikasta vetovoimaisemman sekä matkailua että manner-Espanjasta tulevia työntekijöitä kohtaan. Saarelle suuntautuva matkailu on kasvanut räjähdysmäisesti. Vuonna 1960 Mallorcalla kävi 500 000 matkailijaa, ja 1997 6,7 miljoonaa matkailijaa. Vuonna 2013 noin 22,7 miljoonaa matkailijaa kävi Palma de Mallorcan lentoasemalla. Vesitse saarelle saapui 1,5 miljoonaa ihmistä.


title: Mallorca

text: 14. marraskuuta 2005 paikallinen sanomalehti "Diario de Mallorca" kertoi CIA:n käyttäneen saaren lentoasemaa .


title: Mallorca

text: Mallorcan väkiluku oli vuonna 2015 859 289 asukasta. Saaren väestötiheys oli siten noin 237 asukasta neliökilometrillä. Lähes puolet saaren asukkaista asuu pääkaupunki Palmassa.


title: Mallorca

text: Useat kuuluisat ovat asuneet saarella. Frédéric Chopin sekä George Sand ostivat molemmat maata saarelta. Robert Graves asui saarella elämänsä loppuun saakka, julkaistuaan ensin "Good-Bye to All That" -teoksensa. Joan Miró kuoli Son Abrinesissa, Palmassa 25. joulukuuta 1983, vietettyään jo useita vuosia saarella. Catherine Zeta-Jones ja Michael Douglas omistavat talon saaren pohjoispäästä. Myös Michael Schumacher, Claudia Schiffer, Annie Lennox, Julian Lennon, Cynthia Charles, tennispelaaja Boris Becker, Steve McManaman sekä Felipe González omistavat kukin oman talon saarella. Kuuluisiin mallorcalaisiin kuuluu kirjailijoita ja filosofeja, kuten Ramon Llull ja Junípero Serra. 2000-luvulta lähtien armeijan komentaja Joaquin Jovellar y Soler ja kaksinkertainen Espanjan pääministeri Antonio Maura Montaner ovat asuneet saarella.


title: Mallorca

text: Mallorcalla on kaksi virallista kieltä, katalaani ja espanja, mutta saaren pääkieli on katalaani. "Mallorquí" on saarella puhuttu katalaanin kielen murre.


title: Mallorca

text: Tyypillisiä mallorcalaisia ruokia ovat ensaïmada, saïm ja sobrassada. Mallorcalla syödään myös paellaa.


title: Mallorca

text: Jalkapallojoukkue RCD Mallorca pelaa toiseksi korkeimmalla ja lentopallojoukkue CV Pòrtol lajissaan Espanjan korkeimmalla sarjatasolla. Koripallojoukkue Bàsquet Mallorca pelaa maan kolmanneksi korkeimmalla sarjatasolla. Kuuluisia mallorcalaisia urheilijoita ovat esimerkiksi Rafael Nadal ja Carlos Moya. Rafael Nadalin setä, Miguel Ángel Nadal, on entinen Espanjan jalkapallomaajoukkueen pelaaja. 2006 mallorcalainen Jorge Lorenzo voitti 250-kuutioisten moottoripyörien maailmanmestaruuden.


title: Mallorca

text: Palma de Mallorcan lentoasema on suuri kansainvälinen lentoasema aivan Palman kupeessa. Palman satamasta on laivayhteys muille Baleaarien saarille sekä Manner-Espanjan Barcelonaan ja Valenciaan.


title: Mallorca

text: Mallorcan tiet ovat hyväkuntoisia. Saarella on myös pieni rautatieverkosto. Palman rautatieasemalta kulkee junia useasti päivässä Sólleriin, Manacoriin ja Incaan.


title: Mallorca

text: Mallorca on perinteinen ja erittäin suosittu matkailukohde. Monipuolisuutensa ansiosta Mallorca sopii lähes kaikenlaisille matkailijoille: niin lapsiperheille, pariskunnille, nuorisoporukoille, aktiivilomailijoille kuin senioreille. Palmassa voi viettää sekä kaupunki- että rantalomaa. Tunnetuimpia Palman ulkopuolella sijaitsevia rantalomakohteita ovat muun muassa Palma Nova, Magaluf, Santa Ponça ja Alcúdia. Saarella on myös hyvät patikointi- ja urheilumahdollisuudet. Mallorcan luonnonnähtävyyksiin kuuluvat saaren itäosassa Porto Criston kaupungissa sijaitsevat Coves del Hams- ja Coves del Drach -tippukiviluolat. Jälkimmäisten kautta pääsee myös Euroopan suurimmalle maanalaiselle järvelle, Martelin järvelle.


title: Mallorca

text: Saksassa ja Britanniassa kiinnostuttiin Mallorcasta jo 1950-luvulla, ja Suomesta on tehty seuramatkoja Mallorcalle 1960-luvulta lähtien. Mallorcan varsinainen matkailukausi kestää huhtikuusta lokakuuhun, mutta talvikuukausina saarella on viileää.


title: Erasure

text: Erasure (äännetään []) on brittiläinen vuonna 1985 perustettu synthpop-duo, jonka muodostavat Vince Clarke (syntetisaattorit, kosketinsoittimet) ja Andy Bell (laulu).


title: Erasure

text: Erasure sai alkunsa vuonna 1985, kun Depeche Moden, Yazoon ja The Assemblyn taakseen jättänyt Vince Clarke haki lehti-ilmoituksella laulajaa uuteen projektiinsa. Yli neljänkymmenen kokelaan joukosta valituksi tuli Andy Bell.


title: Erasure

text: Ensimmäinen albumi "Wonderland" ei ollut suuri kaupallinen menestys, mutta vuoden 1986 "Sometimes" -kappaleesta eteenpäin jokainen yhtyeen Britanniassa julkaistu single on noussut UK Singles Chartin Top-30:een. Vuoteen 2007 mennessä Erasure on julkaissut yhteensä 18 albumia ja myynyt yli 14 miljoonaa äänitettä maailmanlaajuisesti. Yhtyeen tunnetuimpia kappaleita ovat "Sometimes" (1986), "A Little Respect" (1988), "Stop!" (1988), "Blue Savannah" (1990), "Chorus" (1991), "Always" (1994) sekä Suomessa erityisen suureen suosioon kohonnut "Love To Hate You" (1991). Yhtyeen suurin hitti - ja ainoa Brittein singlelistan ykköseksi noussut kappale - on kuitenkin vuonna 1992 julkaistulta, ABBA:a versioineelta, ABBA-esque -EP:ltä irrotettu single "Take A Chance On Me".


title: Erasure

text: Yhtyeen myydyin studioalbumi on Isossa-Britanniassa triplaplatinaa ja USA:ssa platinaa myynyt "The Innocents" (1988). Muista julkaisuista parhaiten on myynyt yhtyeen ensimmäinen singlekokoelma "Pop! The First 20 Hits" (1992), joka kotimaansa triplaplatinan lisäksi myi kultalevyyn oikeuttavan määrän USA:ssa ja Saksassa.


title: Erasure

text: Erasure on konsertoinut Suomessa kahdesti: Helsingin jäähallissa 2. syyskuuta 1992, Phantasmagorical Tour -kiertueensa yhteydessä ja vuonna 2017 Robbie Williamsin Tampereen konsertin lämmittelijänä.


title: Menorca

text: Menorca eli Minorca on Espanjalle kuuluva saari Baleaareilla, Välimerellä. Sen asukasluku oli 92 434 vuonna 2008. Saaren suurimpia kaupunkeja ovat Ciutadella ja Maó (). Saarella puhutaan katalaanin murretta nimeltään "menorquí", joka poikkeaa muista katalaanin murteista lähinnä ääntämiseltään.


title: Formentera

text: Formentera on Espanjalle kuuluva saari Baleaareilla, Välimerellä. Se on Baleaarien eteläisin ja pienin asuttu saari, joka on samalla myös oma kuntansa. Formentera sijaitsee noin kuusi kilometriä Ibizasta etelään. Saaren asukasluku oli 9 147 vuonna 2008.


title: Formentera

text: Saari tunnetaan pitkästä uimarannastaan ja nudisteistaan, osalla uimarannoista on alastomuus sallittua.


title: Yazoo

text: Yazoo (USA:ssa nimellä Yaz) oli brittiläinen synthpop-duo jonka muodostivat kosketinsoittaja Vince Clarke ja laulaja Alison Moyet. Yhtye lopetti toimintansa vuonna 1983, jonka jälkeen Vince Clarke perusti Erasuren vuonna 1985, ja Alison Moyet jatkoi sooloartistina.


title: Yazoo

text: Yazoo julkaisi kaksi albumia: "Upstairs at Eric's" (1982) ja "You and Me Both" (1983) sekä hittikokoelman "Only Yazoo" (1999).Albumilta "Upstairs at Eric's :Albumilta "You and Me Both :Albumilta "Only Yazoo :Ei albumilla :


title: Han Solo

text: Han Solo on yhdysvaltalaisen elokuvaohjaaja George Lucasin luoma kuvitteellinen hahmo "Tähtien sota" -elokuvissa, jota ovat näytelleet Harrison Ford ja Alden Ehrenreich. Hän ja hänen apupilottinsa Chewbacca ovat alun perin salakuljettajia, kunnes liittyvät Kapinaliittoon, joka vastustaa Galaktista Imperiumia. Hänestä tulee yksi kapinallisten sekä "Star Wars Legends" -jatkumossa yksi Uuden tasavallan merkkihenkilöistä. George Lucas itse kuvailee Hania "yksineläjäksi, joka oivaltaa ryhmän osana olemisen ja yhteisen hyvän tärkeyden".


title: Han Solo

text: Esiintyessään ensi kerran vuoden 1977 elokuvassa "Tähtien sota", Han Solo on velkaa gangsterijohtaja Jabba the Huttille jouduttuaan pudottamaan tälle kuuluneen arvokkaan lastin Galaktisen Imperiumin epäilyjen välttämiseksi. Tatooinella Han suostuu viemään Luke Skywalkerin, Obi-Wan Kenobin, C-3PO:n ja R2-D2:n Alderaaniin aluksellaan, "Millennium Falconilla", maksua vastaan. Mutta perillä he huomaavat Kuolemantähden tuhonneen Alderaaniin. Avaruusaseman vetosäde vetää "Falconin" sisään. Han, Chewbacca ja muut piilottelevat aluksen salakuljetuslokeroissa välttyäkseen kiinnijäämiseltä. Etsiessään pakokeinoa, Luke saa tietää prinsessa Leia Organan olevan vankina avaruusasemalla. Suuren palkkion toivossa Han ja Chewbacca suostuvat auttamaan Lukea pelastamaan hänet.


title: Han Solo

text: Vietyään muut Kapinaliiton tukikohtaan Yavin 4 -kuuhun, Han ja Chewbaccan ottavat palkkionsa palveluksistaan ja lähtevät, vastoin Luken toiveita. "Falconin" avulla Imperiumi oli kuitenkin jäljittänyt kapinallisten tukikohdan sijainnin. Kun kapinalliset tekevät hyökkäyksen Kuolemantähdelle tuhotakseen sen, Han palaakin takaisin ja pelastaa Luken Darth Vaderilta ja TIE-hävittäjiltä, minkä jälkeen Luke tuhoaa avaruusaseman. Lukea ja Hania juhlitaan sankareina, ja voittojuhlallisuuksissa heille luovutetaan mitalit palveluksestaan.


title: Han Solo

text: "Imperiumin vastaiskussa" on kulunut kolme vuotta Yavinin taistelusta. Han jatkaa yhä kapinallisten auttamista taistelussa Imperiumia vastaan. Hän pelastaa jääplaneetta Hothilla lumimyrskyn keskelle jääneen Luken. Kun Imperiumi hyökkää kapinallisten tukikohtaan, Han pakenee Chewbaccan, Leian ja C-3PO:n mukana Pilvikaupunkiin, missä he pyytävät apua Hanin ystävältä, Lando Calrissianilta, kaupungin käskynhaltijalta ja "Falconin" edelliseltä omistajalta. Palkkionmetsästäjä Boba Fett jäljittää Hanin olinpaikan ja Darth Vader pakottaa Landon auttamaan Hanin vangitsemisessa. Han jäädytetään karboniittiin ja Vader luovuttaa hänet Fettille. Lando vapauttaa muut Vaderin vangit, mutta Hanin pelastusyritys epäonnistuu ja Fett vie tämän Jabballe.


title: Han Solo

text: "Jedin paluussa", vuosi Pilvikaupungin tapahtumien jälkeen, Han on yhä jäädytettynä karboniittiin, kunnes Leia, Lando ja Luke soluttatuvat Jabban huvipurrelle ja vapauttavat hänet. He jäävät kuitenkin kiinni ja Jabba tuomitsee heidät kuolemaan. Luke kuitenkin vapauttaa heidät valosapelillaan ja kukistavat sekä Jabban, Fettin ja muut käskyläiset, ennen kuin tuhoavat koko huvipurren.


title: Han Solo

text: Heidän palattua muiden kapinallisten luokse, Han nimitetään kenraaliksi. Hän johtaa Leian ja Chewbaccan kanssa joukkoa, joka pyrkii tuhoaman Endorissa sijaitsevan voimakenttägeneraattorin, joka suojaa toista Kuolemantähteä. He saavat apua ewokeilta ja onnistuvat generaattorin tuhoamisessa, samaan aikaan kun Luke kohtaa keisari Palpatinen Kuolemantähdellä. Kuolemantähden tuhon jälkeen, Leiaan rakastunut Han on valmis astumaan syrjään Luken vuoksi, mutta Leia kertookin saaneensa selville Luken olevan hänen veljensä. Lopuksi Han ja Leia juhlivat Endorissa muiden kapinallisten kanssa voittoa Imperiumista.


title: Han Solo

text: Elokuvassa "" Han ja Chewbacca olivat palanneet salakuljettajan työhön. "Millennium Falcon" oli varastettu Hanilta ja Chewbaccalta vuosia aiemmin ja he käyttivät nykyään salakuljettajan työssä rahtialusta nimeltä "Eravana", ja kaappaavat sillä "Falconin" takaisin. Romunkerääjä Rey, entinen iskusotilas Finn ja astromekaanikkodroidi BB-8 olivat poistuneet "Falconia" käyttäen planeetta Jakkulta paetakseen Ensimmäisen ritarikunnan joukkoja. Paljastuu, että Hanilla ja Leialla oli poika nimeltä Ben, joka oli ollut yksi Luken jedioppilaista, mutta kääntynyt Voiman pimeälle puolelle ja auttanut ritarikuntaa nimellä Kylo Ren. Juuri tämä oli saanut Hanin erkaantumaan Leiasta ja palaamaan salakuljettajan työhön, jota Han kuvaili "ainoksi asiaksi, missä oli hyvä".


title: Han Solo

text: Paettuaan rahtialukselta Han ja Chewbacca vievät Reyn, Finnin ja BB-8:n Takodanalla piraatti Maz Kanatan linnaan auttamaan BB-8:n viemisessä Vastarinnalle. Mutta ritarikunta hyökkää linnaan ja vangitsee Reyn. Pian jälkeen Han tapaa jälleen Leian, joka oli nyt Vastarinnan johtava kenraali. Vastarinnan laittaessa täytäntöön suunnitelmansa Tähdentappajatukikohdan tuhoamiseksi, Han päättää osallistua siihen voidakseen käännyttää poikansa Voiman valoisalle puolelle. Taistelun aikana Han kohtaa poikansa sillalla, mutta isänsä puheista ja hetkellisestä epäröinnistä huolimatta Kylo lävistää isänsä valosapelillaan ja Han putoaa tukikohdan reaktorikuiluun kuolemaan.


title: Han Solo

text: Han Solosta tehtiin oma elokuva, "Solo: A Star Wars Story", joka sijoittuu "" (2005) ja alkuperäisen "Tähtien sodan" (1977) välille. Nuorta Han Soloa näyttelee Alden Ehrenreich. Elokuvan ohjasi Ron Howard sekä käsikirjoittivat Jonathan Kasdan ja Lawrence Kasdan. Ensi-ilta oli 25. toukokuuta 2018.


title: Han Solo

text: Elokuvan alussa Han oli 19-vuotias orpo, joka teollisuusplaneetta Corelliassa pakeni tyttöystävänsä Qi’ran kanssa Ladyn Proximan kätyreitä ja yritti lahjoa Imperiumin upseerin pienellä määrällä varastettua hyperpolttoaine coaxiumia päästämään heidät läpi. Qi’ra jää kiinni, mutta Han, joka vannoo vielä palaavansa pelastamaan tämän, värväytyy Imperiumin laivastoon ja saa värväysupseeri Drawd Munbrinilta sukunimekseen ”Solo”.


title: Han Solo

text: Kolme vuotta myöhemmin Han oli erotettu lentoakatemiasta ja oli joutunut sotilaaksi suoplaneetta Mimbanille. Hän tapaa Tobias Beckettin ja tämän rikollisryhmän, joka oli soluttautunut Imperiumiin, ja yrittää kiristää näitä antamaan hänen liittyä heihin. Mutta Beckett ilmiantaa Hanin Imperiumille, joka lukitsee tämän samaan häkkiin pedon kanssa. Peto paljastuu wookieeksi nimeltä Chewbacca. Han suostuttelee Chewbaccan yhteistyöhön, jotta he voisivat paeta, ja vaikuttunut Beckett antaa kaksikon liittyä ryhmäänsä. Ryhmä yrittää ryöstää lumiplaneetta Vandor-1:ltä coaxiumia, mutta epäonnistuu. He menevät tapaamaan Beckettin toimeksiantajaa: rikollisjärjestö Crimson Dawnin johtajaa Dryden Vosia. Samalla he tapaavat Qi’ran, josta oli tullut Drydenin ylin luutnantti. Hanin ehdotuksesta Dryden päästää ryhmän ryöstämään menetetyn lastin tilalle jalostamatonta coaxiumia kaivosplaneetta Kesselistä ja lähettää Qi’ran heidn mukaansa.


title: Han Solo

text: Qi’ra päättää värvätä ryhmän lentäjäksi "Millennium Falconin" omistajan ja salakuljettaja Lando Calrissianin, joka voittaa huijaamalla sabacc-pelin Hania vastaan. Lando suostuu kuitenkin osallistumaan ryöstöön, jos saa lastista oman osansa. Ryöstö onnistuu, mutta Lando haavoittuu ja hänen apupilottinaan toimiva droidi L3-37 tuhoutuu. Han ja Chewbacca ohjaavat "Falconin" noin 12 parsekissa Kesselin reitin läpi Savareeniin, jossa he jalostavat coaxiumin. He kohtaavat Savareenillä Enfys Nestin ja Pilviratsastajat, jotka ovat yksi Imperiumia vastustava kapinallissolu. Han ja Qi’ra päättävät huijata Drydenia ja olla luovuttamatta coaxiumia hänelle, mutta Beckett oli paljastanut petosyrityksen Drydenille. Mutta Han oli osannut odottaa Beckettin petosta, jolloin Pilviratsastajat tappavat Drydenin kätyrit. Beckett petää Drydenin ja ottaa Chewbaccan panttivangiksi. Qi’ra tappaa Drydenin ja lähettää Hanin Beckettin perään.


title: Han Solo

text: Han tappaa Beckettin, minkä jälkeen hän ja Chewbacca luovuttavat coaxiumin Pilviratsastajille, mutta Han kieltäytyy Nestin pyynnöstä liittyä heihin. Han ja Chewbacca saavat kuitenkin yhden pullon coaxiumia voidakseen ostaa oman aluksen ja he jäljittävät Landon, joka oli jättänyt heidät aiemmin Savareenille oman onnensa nojaan, ja he pelaavat uuden sabacc-pelin, jonka Han voittaa käyttämällä samaa korttia, jolla Lando oli huijannut. Han voittaa "Falconin" omistajuuden ja lähtee Chewbaccan kanssa Tatooinelle tapaamaan erästä gangsteria, joka kokoaa ryhmää ryöstöä varten.


title: Han Solo

text: Ann C. Cripsinin kirjoittama ja vuosina 1997–1998 julkaisema "Han Solo" -trilogia kuvaili Hanin olleen alun perin pelkkä kerjäläinen ja varas, joka suhtautuu skeptisesti Voiman olemassaoloon. Hän rakastui naiseen nimeltä Bria Tharen, joka kuitenkin katosi ennen Hanin liittymistä Imperiumin laivastoon. Hän kuitenkin kieltäytyi tappamasta orjaksi joutuvia wookiee-lapsia suojelevaa Chewbaccaa ja vapautti tämän. Tämän jälkeen Han ja Chewbacca alkoivat toimia yhdessä salakuljettajina. He voittivat "Millennium Falconin" Lando Calrissianilta erän korttiturnauksen aikana tehdyssä vedonlyönnissä.


title: Han Solo

text: Han oli keskeisessä roolissa monissa "Jedin paluun" jälkeen sijoittuvissa romaaneissa. Vuoden 1995 romaanissa "The Courtship of Princess Leia", missä hän ja Leia menivät naimisiin ja saivat kolme lasta: kaksoset Jainan ja Jacenin sekä myöhemmin pojan nimeltä Anakin. Romaanissa "Vector Prime" (1999) Chewbacca kuolee pelastaessaan Anakinin hengen, mutta Anakin itsekin kuolee myöhemmin romaanissa "Star By Star" (2001). Tämä ajaa Hanin vakavaan masennukseen, kunnes hän hyväksyy tapahtuneen. Kirjasarjassa "Legacy of the Force", Jacenista tulee sithlordi nimeltä Darth Caedus ja ajaa galaksin sisällissotaan. Jacenin kuoltua Han ja Leia adoptoivat Jacenin tytären, Allanan.


title: Mindoro

text: Mindoro on Filippiinien seitsemänneksi suurin saari. Se sijaitsee Palawanin saaresta koilliseen. Vuodesta 1950 lähtien saari on ollut jakautunut kahteen provinssiin. Sitä ennen saari muodosti vain yhden provinssin vuodesta 1921 lähtien.


title: Mindoro

text: Mindoron talous perustuu pääosin maatalouteen. Saarella tuotetaan muun muassa banaaneja, riisiä ja maissia. Muita elinkeinoja on muun muassa turismi.


title: Mindoro

text: Saaren puhutuin kieli on tagalog, joka on joillain alueilla saanut vaikutteita visayanin ja mangyanin kielistä. Filipinoa ja taglishiä puhutaan joillakin urbaaneilla alueilla. Enemmistö saaren asukkaista ovat kristittyjä, mutta saarella on myös muun muassa animisteja.


title: Kleptokratia

text: Kleptokratia (”varkaiden valta”) viittaa hallintoon, joka on niin korruptoitunut, että varastaminen on institutionalisoitu. Kleptokratiassa lähes kaikki hallituksen mekanismit on tarkoitettu verottamaan kansaa, jotta kleptokraatit saisivat lisää varoja ja että ”hallitus” pysyisi vallassa. Kleptokraatit käyttävät usein rahanpesua ja salaisia pankkitilejä peittääkseen laittomat tulonsa. Kaikki kleptokratiat ovat plutokratioita, mutta kaikki plutokratiat eivät ole kleptokratioita.


title: Kleptokratia

text: Kleptokratiat ovat yleensä diktatuureja, koska demokratia tekisi kleptokraattien toiminnasta vaikeampaa tai mahdotonta. Taloudellisesti kleptokratiat menestyvät yleensä erittäin huonosti korruptioon menevien varojen takia, joten ne ovat usein epäpäteviä ja levottomia valtioita. Usein kleptokratia ei edes yritä ylläpitää vähäisintäkään oikeusvaltion julkisivua.


title: Kleptokratia

text: Kleptokratiat voivat saada varoja toimintaansa myös väärinkäyttämällä luonnonvaroja. Esimerkiksi timanteista, mineraaleista ja joskus myös öljystä tulevat varat menevät korruptoituneelle johdolle tai sen apureille. Usein myös kehitysavun väärinkäyttö on kehitysmaakleptokratioiden tunnusmerkki.


title: Kleptokratia

text: Korruption vastainen järjestö Transparency International teki vuonna 2004 luettelon arvioidensa perusteella kymmenestä eniten itseään rikastuttaneesta johtajasta.


title: Filipino

text: Filipino on tagalogin standardisoitu muoto ja Filippiinien kansallinen kieli. Se on austronesialainen kieli.


title: Filipino

text: Vuonna 1936 tagalog valittiin Filippiinien viralliseksi kieleksi ja nimeksi vaihdettiin vuonna 1959 "pilipino", jotta kielen voisi erottaa tagalog-kansanryhmästä. Vuoden 1973 ja 1987 perustuslaeissa todettiin Filippiinien virallisen kielen olevan "filipino", tarkentamatta kuitenkaan mistä kielestä oli tarkalleen ottaen kyse.


title: Filipino

text: Käytännössä "filipino" ja "tagalog" ovat synonyymejä, ja useimmat kieltä äidinkielenään puhujat pitävät kieltään tagalogina.


title: Olofströmin kunta

text: Olofströmin kunta () on Blekingen läänissä sijaitseva Ruotsin kunta. Maakuntajaossa se kuuluu Blekingeen. Kunnan keskustaajama on Olofström.


title: Olofströmin kunta

text: Kunnan maapinta-ala on 389,79 neliökilometriä (1.1.2016) ja asukasluku 13 170 henkeä (31.12.2015).


title: Olofströmin kunta

text: Olofströmin taajama on kasvanut rautatehtaan ympärille, joka perustettiin vuonna 1735. Kunnan suurin työllistäjä on Volvo Personvagnar AB:n koritehdas. Olofströmiin muutti 1960- ja 1970-lukujen taitteessa paljon suomalaisia siirtolaisia töihin Volvon tehtaalle. Kunnassa asuu edelleen paljon siirtolaisia tai heidän jälkeläisiään, joten monet paikallisista puhuvat suomen kieltä. Olofströmin Jämshögistä oli kotoisin Nobel-kirjailija Harry Martinson.


title: Olofströmin kunta

text: Kunnassa on paljon nähtävyyksiä, siellä on useita museoita, kirkkoja, taidegallerioita ja vastaavia, myöskään luontoa unohtamatta. Monet nähtävyyksistä ovatkin juuri tehtaisiin tai ajoneuvoihin liittyviä. Blekingen korkein huippu Rävabacken (189,65 m) sijaitsee kunnan pohjoisosassa.


title: Olofströmin kunta

text: Vuonna 2007 kunnassa oli 20,33 km² peltoa, joten saman ajankohdan maapinta-alaan vertaamalla saadaan peltojen osuudeksi 5,2 prosenttia kunnan maapinta-alasta.


title: Olofströmin kunta

text: Uusien kunnallislakien astuessa voimaan 1.1.1863 Listerin kihlakunnassa sijainneeseen Jämshögin pitäjään perustettiin Jämshögin maalaiskunta. Jo 16.10. samana vuonna siitä erotettiin Kyrkhultin maalaiskunta. Seuraava jako tapahtui vuonna 1941, jolloin Jämshögistä erotettiin Olofströmin kauppala. Vuoden 1952 kuntauudistus ei aiheuttanut muutoksia alueella. Jämshög ja Kyrkhult liitettiin vuonna 1967 Olofströmin kauppalaan. Vuonna 1971 kauppala muuttui nykyiseksi Olofströmin kunnaksi, kun Ruotsi siirtyi yhteen kuntamuotoon.


title: Olofströmin kunta

text: Nykyinen vaakuna on entisen Olofströmin kauppalan vaakuna. Myös maalaiskunnilla oli oma vaakuna.


title: Olofströmin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 739 Suomessa syntynyttä, mikä vastasi 5,6 prosenttia kunnan väestöstä.


title: Olofströmin kunta

text: Vielä vanhempien vuoden 1984 lopun tietojen mukaan 14,6 prosenttia kunnan asukkaista oli ulkomailla syntyneitä. Tuolloin kunnassa asui 1 175 Suomessa syntynyttä, mikä vastasi 7,8 prosenttia kunnan väestöstä.


title: Olofströmin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 169 894 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 76 000 kruunua.


title: Olofströmin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Olofströmin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Olofströmin kunta

text: Kunnassa on 5 taajamaa, joiden osuus kunnan väestöstä vuoden 2010 lopussa oli 79,3 prosenttia. Taajamien ulkopuolella asui tuolloin 2 693 asukasta. Seuraavassa on lueteltu kunnan alueella sijaitsevat taajamat väkilukuineen:


title: Olofströmin kunta

text: Kunnan keskustaajama on lihavoitu.


title: Olofströmin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Olofströmin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Olofströmin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Olofströmin kunnanvaltuustossa vuodesta 1973 lähtien.


title: Olofströmin kunta

text: Vuodesta 2016 alkaen kunta on jaettu seuraaviin piireihin:


title: Olofströmin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Olofströmin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Pahuus

text: Pahuus on moraalinen käsite, joka tarkoittaa yleisesti kaikkea sitä, minkä ihminen mieltää vääräksi. Pahuuden vastakohtana pidetään hyvyyttä.


title: Jope Ruonansuu

text: Jorma Olavi ”Jope” Ruonansuu (s. 15. huhtikuuta 1964 Kemi) on suomalainen koomikko, imitaattori, muusikko ja näyttelijä. Hän on esiintynyt 1980-luvulta alkaen.


title: Jope Ruonansuu

text: Ruonansuu aloitti uransa imitaattorina ja stand up -koomikkona 16-vuotiaana. Hän esiintyi Klaus Thomassonin isännöimmässä "Klaustrofobia"-viihdeohjelmassa 1980-luvulla. Vuonna 1987 M. A. Numminen ja Pedro Hietanen löysivät Ruonansuun ja syksyllä 1988 julkaistiin esikoislevy. Samana vuonna Ruonansuu vieraili MTV:n "Vesku Show'ssa" esittäen imitaattorin taitojaan. Noina aikoina hän esiintyi jo ympäri Suomea. Seuraavana vuonna Ruonansuu julkaisi Visa Mäkisen kanssa yhteistyönä sketsiohjelman "Matkiva kulkuri". Vuonna 1990 Ruonansuu tapasi levytuottaja Ilkka Vainion, ja siitä hetkestä sai alkunsa yhteistyö, joka katkesi vasta vuonna 2010 Ruonansuun siirryttyä Sony Musicin artistiksi.


title: Jope Ruonansuu

text: Ruonansuun varsinainen läpimurto tapahtui kuitenkin paikallisradioiden kautta. Yhdessä kemiläisen toimittaja-viihdyttäjä Jari Vesan kanssa Ruonansuu alkoi vetää "Elvis-osastoa" Ylen Radio Perämeressä Kemin alueella 1980-luvun lopulla. Pian mukaan liittyi kolmas kemiläinen, Tommi Reponen. Ohjelma laajeni pian valtakunnalliseksi. Levyt "Jope Ruonansuu ja Elvis-osasto" (1992) sekä "Täällä Washington" (1993) myivät kultaa ja Ruonansuusta tuli eräs kysytyimmistä suomalaisista imitaattoreista. Elvis-osasto esiintyi myös livenä suurella menestyksellä.


title: Jope Ruonansuu

text: Elvis-osaston loputtua jatkoivat Ruonansuu ja Reponen vuodesta 1993 eri paikallisradioasemille tehtyä viikoittaista "Washington Bar" -ohjelmaa. "Washington Barin" nimi jatkoi Elvis-osaston viitoittamaa menestysreseptiä: yksi Ruonansuun tunnetuimmista imitaatiohahmoista on entinen pitkäaikainen Yleisradion Washingtonin kirjeenvaihtaja Aarne Tanninen. Vuosina 2002–2003 Ruonansuu teki Juha Laitilan kanssa "American Office" -radiosketsejä eri radioasemille.


title: Jope Ruonansuu

text: Televisiossa Ruonansuu esiintyi Timo Koivusalon Pekko Aikamiespoika -elokuvissa Heka Haimakaisen roolissa ja presidentti Martti Ahtisaaren roolissa Uuno Turhapuro -elokuvissa. Ruonansuu on tehnyt myös yhteistyötä näyttelijä Pirkka-Pekka Peteliuksen kanssa, joista syntyi sketsisarjat "Neurovisio" (1992), "Herra 47" (1994), "Hömppäveikot" (1996), "Ruonansuu & Petelius Co." (1997) ja "6pack" (2008), jonka he yhdessä käsikirjoittivat ja näyttelivät. Ruonansuu teki myös Peteliuksen kanssa vuonna 2001 internetissä esitettyä sketsisarjaa Petelius ja Ruonansuu Show'ta.


title: Jope Ruonansuu

text:
Erityisesti Ruonansuu tunnetaan omasta "Jopet Show" -sketsiviihdesarjastaan, joita on tehty kuusi kautta. Sarjaa on
esitetty Yle TV2:lla uusintoina vuodesta 2005 alkaen. Ruonansuu on ollut myös muutaman kerran ääninäyttelijänä. Johnny von Wright tuotti Jope Ruonansuusta Yle TV1:lle suuren suosion saaneen vuonna 1998 julkaistun omaelämäkerrallisen Kokovartalodokumentin. Ruonansuun elämästä on julkaistu myös omaelämäkerta "Aatteleppa ite! - Suomen hauskin mies" (Gummerus, 2006), jonka on kirjoitettanut toimittaja Tommi E. Virtanen.


title: Jope Ruonansuu

text: Ruonansuun levyillään imitoimia julkisuuden henkilöitä ovat esimerkiksi poliitikot Esko Aho, Martti Ahtisaari, Tarja Halonen, Raimo Ilaskivi, Pekka Vennamo, Urho Kaleva Kekkonen, Veikko Vennamo ja Mauno Koivisto, urheilijat Kimi Räikkönen, Mika Häkkinen, Matti Nykänen, Juha Mieto ja Marja-Liisa Kirvesniemi, televisiosta tunnetut Esko Hukkanen, Ensio Itkonen, Hannu Karpo, Marco Bjurström, Heikki Kahila, Kirsi Salo, Spede Pasanen, Jorma Pulkkinen, Folke West ja Aarne Tanninen sekä muusikot Remu Aaltonen, Juice Leskinen, Vesa-Matti Loiri ja M. A. Numminen. Ruonansuu imitoi taitavasti myös muun muassa höyryveturia, Terhi-merkkistä perämoottoria, sekä suomalaisen sinisen pikajunan matkustamossa ilmenevää äänimaailmaa.


title: Jope Ruonansuu

text: Vuonna 1988 ilmestyi Ruonansuun ensimmäinen albumi "Matkiva kulkuri", jonka tuotti Pedro Hietanen. Sen jälkeen Ruonansuu siirtyi Ilkka Vainion Audiovox Records -levy-yhtiölle (nykyinen AXR Music). Yhdeksän Ruonansuun levyistä on myynyt kultaa ja menestyneimmät "Työnnä kännykkä hanuriin" (2002) ja "Finnshits" (2003) myös platinaa. Menestyneimmissä kappaleissaan Ruonansuu on yleensä karikatyyrin keinoin liioitellut jonkun julkisuuden henkilön ominaisuuksia ja maneereja tai humoristisesti pureutunut ajankohtaisiin asioihin. Suuri osa Ruonansuun huumorimusiikista on parodiamusiikkia. Huumorimusiikin lisäksi hän on tehnyt ja esittänyt myös herkkiä, vakavamielisiä kappaleita. Niitä on julkaistu hänen levyillään huumorikappaleiden seassa. Hänen tunnetuin vakava kappaleensa lienee ”Enkeleitä toisillemme”. Vuonna 2008 hän julkaisi vakavamielisten laulujen kokoelman "Enkeleitä toisillemme – Herkimmät laulut". Ruonansuu osaa soittaa kitaraa, saksofonia, rumpuja, bassoa, poikkihuilua ja harmonikkaa.


title: Jope Ruonansuu

text: Ruonansuu voitti vuonna 1990 Kuopiossa pidetyn huumorimusiikin Suomen mestaruuden. Hän vastaanotti ”Huumori-Emman” vuonna 1996 ja tuli valituksi vuoden viihdetaitelijaksi vuosina 1998 ja 2001. Vuoden 2010 Venla-gaalassa Ruonansuu valittiin yleisöäänestyksellä parhaaksi TV-esiintyjäksi Jopet-Show'staan. Hänen levytyksensä ovat myyneet 15 kultalevyä ja 8 platinalevyä.


title: Jope Ruonansuu

text: Kun Ruonansuu vieraili synnyinkaupungissaan Kemissä vuoden 2011 alussa, hänen mukaansa nimettiin Syväkankaan koulun auditorio "Jopen saliksi".


title: Jope Ruonansuu

text: Nuoruudessaan Ruonansuu joutui koulukiusaamisen kohteeksi, mistä hän on puhunut avoimesti julkisuudessa. Ruonansuulla on myös ollut ongelmia alkoholinkäytön kanssa.


title: Jope Ruonansuu

text: Ruonansuu on naimisissa, ja hänellä on kolme lasta, vuosina 1996 ja 2016 syntyneet tyttäret ja vuonna 2010 syntynyt poika. Hän asuu nykyään Heinolassa. Koulutukseltaan Ruonansuu on konepuuseppä Kemin ammattikoulusta.


title: Jope Ruonansuu

text: Ruonansuu kärsi pitkään ylipainosta, minkä vuoksi hän kävi maaliskuussa 2015 vatsalaukun pienennysleikkauksessa ja laihtui sen seurauksena yli 40 kiloa.


title: Jope Ruonansuu

text: Ruonansuu sairastui ruokatorven syöpään keväällä 2018, johon hän saa sytostaattihoitoa.


title: Jyväskylä–Haapajärvi-rata

text: Jyväskylän–Haapajärven radalla tarkoitetaan Suomen rataverkon osuutta Jyväskylästä Laukaan, Äänekosken, Saarijärven, Kannonkosken ja Pihtiputaan kautta Haapajärvelle. Rataosan pituus on 211 kilometriä. Rata on tällä hetkellä kokonaan tavaraliikenteen käytössä, suurin osa liikenteestä on raakapuun kuljetusta. Rataosalle ei ole koskaan ohjattu mainittavaa läpikulkuliikennettä lukuun ottamatta paikallisjunia (1960–1968). Suomen kolmanneksi pisin rautatietunneli, 2 734 metriä pitkä Kangasvuoren tunneli on tällä rataosuudella. Rataosuudella Jyväskylä–Äänekoski liikenteenohjaus hoidetaan nykyisin kaukokäytöllä Pieksämäeltä.


title: Jyväskylä–Haapajärvi-rata

text: Jyväskylän ja Suolahden välinen rata valmistui vuonna 1898. Vuonna 1938 rata määrättiin jatkettavaksi Haapajärvelle, jotta se yhdistyisi Iisalmi–Ylivieska-rataan. Rataa ryhdyttiin rakentamaan molemmista päistä. Äänekosken ja Suolahden välillä oli ennestään Äänekoski Oy:n rakennuttama kapearaiteinen Äänekosken–Suolahden rautatie. Se muutettiin rakentamisen yhteydessä normaalilevyiseksi. Työt Haapajärven päässä keskeytyivät sodan takia, mutta eteläpäässä niitä jatkettiin. Osuus Suolahdelta Äänekoskelle avattiin vuoden 1942 lopulla. Sitten työt keskeytyivät kokonaan kunnes ne aloitettiin vuonna 1949 hätäaputöinä radan molemmissa päissä. Vuonna 1949 Jyväskylän ja Äänekosken välillä kulki kahdeksan henkilöjunaa vuorokaudessa ja pysähdyspaikkoja oli 15.


title: Jyväskylä–Haapajärvi-rata

text: Rata etelästä Saarijärvelle valmistui vuonna 1954 ja Kannonkoskelle vuonna 1959. Rata pohjoisesta Pihtiputaalle valmistui vuonna 1956 ja viimeisenä avattiin Varasen ja Keitelepohjan väli vuonna 1960. Jyväskylän-Seppälänkankaan osuudelle tehtiin 1960-luvun alussa perusparannus, johon sisältyi Kangasvuoren tunnelin rakentaminen.


title: Jyväskylä–Haapajärvi-rata

text: Rakentamista hidastivat valtion rahapula ja sijainti VR:n kiireellisyysjärjestyksen loppupuolella. Sodan jälkeen rata eteni hitaasti sillä sitä tehtiin pääasiassa työttömyysrahoilla ja paljolti lapioilla. Enimmillään rata työllisti noin 2 500 henkeä vuonna 1954, joista 1 500 työttömyystyöläisiä. Rakentamisen vauhti parani kun töihin saatiin lisää koneita. Rata valmistui niin myöhään, että suurin tarve sille oli jo ohi. Suolahden ja Haapajärven osuus oli enemmän teollisuus- ja puutavarankuljetusrata kuin matkustajaliikennerata. Matkustajaliikennettä oli paljon vähemmän kuin Äänekosken ja Jyväskylän välillä. Keski-Suomen pohjoisosissa oli odotettu radan vilkastuttavan alueen talouselämää, mutta käytännössä myönteiset vaikutukset jäivät vähäisiksi. Radan vaikutuspiirin ainut talouskeskus on Jyväskylä, joten radasta ei tullut läpikulkurataa vaan lähinnä etelän syöttörata. Se ei muuttanut puutavarankuljetusoloja, sillä suuri uittoväylä, Viitasaaren reitti johti pohjoisesta etelään. Uitto tosin hyytyi sittemmin kokonaan ja osa uittopuusta siirtyi rautateille, Keitelepohjan asemalla kuormattavaksi.


title: Jyväskylä–Haapajärvi-rata

text: Henkilöliikenne välillä Saarijärvi–Haapajärvi lakkautettiin 1968, ja radan loppupää jäi vain tavaraliikenteen käyttöön. Jäljelle jäänyt osuus pysyi yhä kohtuullisen tiheästi liikennöitynä. Vuonna 1969 Jyväskylän ja Saarijärven välillä oli 27 pysähdyspaikkaa ja henkilöjunia kulki seitsemän vuorokaudessa sekä yksi välillä Äänekoski–Jyväskylä. Saarijärvellä junilla oli kaksi pysähtymispaikkaa, rautatieasema ja keskustan seisake. Väliltä Äänekoski–Saarijärvi-henkilöliikenne lopetettiin kuitenkin vuonna 1978 ja väliltä Äänekoski–Jyväskylä vuonna 1987.


title: Jyväskylä–Haapajärvi-rata

text: Äänekosken pohjoispuolella rata jäi alun perinkin keskeneräiseksi ja vaikeasti liikennöitäväksi, eikä sille rakennettu opastinjärjestelmääkään. Se jäi tavaraliikenteen sivuradaksi, jolla liikenne oli pitkään satunnaista. Vuonna 1984 Jyväskylän ja Saarijärven välillä kuljetettiin tavaraa Jyväskylään päin 24,2 miljoonaa nettotonnikilometriä ja Saarijärvelle päin 4,4 miljoonaa. Saarijärven ja Haapajärven välillä luvut olivat 3,6 miljoonaa Saarijärvelle ja 2,5 miljoonaa Haapajärvelle. Liikennemäärät ovat moninkertaistuneet sen jälkeen, kun VR vapautettiin radanpidon rasitteesta. Jopa radan koko kapasiteetti on raakapuukuljetusten huippuaikoina jouduttu ottamaan käyttöön, siis myös yön tunnit.


title: Jyväskylä–Haapajärvi-rata

text: Rataosuudella sijaitsi Vihtavuoren liikennepaikka (Vri), jonka vieressä sijaitsi Valtion Ruutitehdas, "Vihtavuori". Vanhalta 1936 rakennetulta Vihtavuoren asemalta johti kapearaiteinen rata ruutitehtaalle.Äänekosken ja Haapajärven välinen osuus on hiljainen, mutta se on noussut aiempaa suurempaan arvoon, sillä sitä pidetään raakapuukuljetusten vuoksi tärkeänä. Keskimäärin radalla kulkee yksi raakapuujuna päivässä suuntaansa. Päälastauspaikkoja ovat Kannonkoski, Viitasaaren Keitelepohja ja Pihtipudas.


title: Jyväskylä–Haapajärvi-rata

text: Ratahallintokeskus esitti vähäliikenteisten ratojen tulevaisuutta koskevassa selvityksessään vuonna 2005 osuuden Äänekoski–Haapajärvi kunnostamista kierrätysmateriaalein vuosina 2011–2015. Hallitus on osoittanut metsäteollisuuden ja energiahuollon kannalta tärkeän välin perusparannukseen liikennepoliittisessa selonteossa 20 miljoonaa euroa vuosille 2011–2012. Äänekoski–Saarijärvi-väli on syksyllä 2011 peruskorjattu ja kevyet kiskot vaihdettu raskaisiin kierrätyskiskoihin sekä päällysrakenteen sora korvattu sepelillä ja puupölkyt betonisilla. Syksyllä 2017, lähes 60 vuotta radan valmistumisen jälkeen, avattiin Äänekosken biotuotetehtaan valmistuttua vihdoin myös läpikulkeva tavaraliikenne. Raakapuujunat alkoivat kulkea säännöllisesti, myös yöaikaan Äänekosken ja Ylivieskan välillä.


title: Jyväskylä–Haapajärvi-rata

text: Äänekosken kaupunki puolestaan toivoo liikenneministeriön selvittävän henkilöjunaliikenteen palauttamisen edellytykset Jyväskylä–Äänekoski-välille. Äänekosken kaupunginjohtajan Hannu Javanaisen mukaan radalla on kymmenien tuhansien matkustajapotentiaali. Kansanedustaja Lauri Oinosen mukaan kunnostus mahdollistaisi henkilöliikenteen palauttamisen Jyväskylä–Oulu-välillä.


title: Jyväskylä–Haapajärvi-rata

text: Jyväskylä–Äänekoski-väli on vuonna 2017 sähköistetty. Henkilöliikenne alkaa mahdollisesti vuonna 2020 välillä Jyväskylä–Äänekoski keskusta. Junat pysähtyisivät Laukaassa, Suolahdessa ja Äänekosken keskustassa. Radan sähköistystä jatkettaisiin nykyisestä sähköistyksen päätepisteestä 900 metriä eteenpäin Äänekoskella. Liikenneministeri näytti vihreää valoa hankkeelle 13.12.2017.


title: Youthanasia

text: Youthanasia on yhdysvaltalaisen thrash metal -yhtye Megadethin kuudes studioalbumi. Yhtye äänitti albumin Tempessä ja Phoenixissa tuottaja Max Normanin kanssa, ja levy-yhtiö Capitol Records julkaisi sen 1. marraskuuta 1994. "Youthanasia" seurasi kaupallisesti erittäin menestynyttä "Countdown to Extinctionia", ja albumin tekeminen oli yhtyeelle haasteellista. Albumilla soittava, laulaja-kitaristi Dave Mustainen, basisti David Ellefsonin, kitaristi Marty Friedmanin ja rumpali Nick Menzan muodostama kokoonpano joutikin albumin tekemisen aikana koetukselle. Muut jäsenet yrittivät muuttaa yhtyeen päätöksentekoa demokraattisemmaksi ja painostivat Dave Mustainea vähentämään yksipuolista hallintaansa yhtyeessä. Yhtyeen sisäinen kemia alkoi hiljalleen kärsiä.


title: Youthanasia

text: "Youthanasia" debytoi Billboard 200 -listan sijalla neljä, ja se ylitti platinalevyrajan vuonna 1995. Albumi sai positiivisen vastaanoton.


title: Youthanasia

text: Megadeth lähestyi albumin äänittämistä tavalla, joka poikkesi huomattavasti yhtyeen aiemmasta työskentelystä. Albumin kappaleet on äänitetty studiossa livenä, ja soitto tallennettiin albumille pienine virheineen. Joitain kappaleita äänitettiin jopa kymmeniä kertoja ennen kuin ne kelpasivat albumille. Dave Mustaine, David Ellefson ja Marty Friedman virittivät soittimensa albumille E♭-viritykseen eli puoli sävelaskelta normaalivirettä alemmaksi. Yhtyeen musiikillinen tyyli vaihtelikin "Youthanasian" julkaisusta 1990-luvun loppuun paljon.*


title: 50 Cent

text: 50 Cent, oikealta nimeltään Curtis James Jackson III (s. 6. heinäkuuta 1975 Queens, New York, New York), on yhdysvaltalainen rap-artisti, näyttelijä ja liikemies. 50 Cent nousi maailmankuuluisuuteen esikoislevynsä "Get Rich or Die Trying" myötä. Artisti on tehnyt yhteistyötä hip hop -maailman suuruuksien Dr. Dren, Eminemin ja myöhemmin The Gamen kanssa. 50 Cent on myynyt maailmanlaajuisesti yli 30 miljoonaa kappaletta.


title: 50 Cent

text: 50 Centiltä ilmestyi vuonna 2005 elokuva "Get Rich or Die Tryin'", joka perustuu hänen elämäänsä ”orpona”, huumekauppiaana ja rap-artistina. Vuonna 2012 ilmestyi 50 Centin elokuva "All Things Fall Apart", joka kertoo syöpään sairastuvasta amerikkalaisen jalkapallon pelaajasta.


title: 50 Cent

text: Jackson syntyi vuonna 1975 Queensin piirikunnassa New Yorkissa ja varttui South Jamaican naapurustossa. Kun Jackson syntyi, hänen äitinsä Sabrina Jackson oli vain 15-vuotias. Sabrina Jackson oli huumeidenvälittäjä, ja hänet murhattiin salaperäisissä olosuhteissa 23-vuotiaana. Tämän jälkeen Jacksonin kasvattivat hänen isovanhempansa ja kotikulmien huumeenvälittäjistä tuli hänen roolimallejaan. Hän aloitti nyrkkeilyharrastuksen 11-vuotiaana, ja vain 12-vuotiaana hän alkoi myydä kokaiinia ja crackia.


title: 50 Cent

text: Jackson pidätettiin vuonna 1994 kaksi kertaa huumeidenvälittämisestä, minkä seurauksena hän sai vankeusrangaistuksen. Palattuaan vankilasta hän alkoi räpätä huumeiden välittämisen sijasta. Hän nimesi itsensä 50 Centiksi samannimisen brooklynilaisen rikollisen mukaan.


title: 50 Cent

text: Vuonna 1996 50 Cent tapasi erään ystävänsä kautta tunnetun Run-D.M.C.:n DJ:n Jam Master Jayn. 50 Cent kertoi olevansa räppäri ja pyrkivänsä pois kaduilta myymästä huumeita. Jam Master Jay piti nuoren miehen tyylistä ja kutsui hänet käymään studiollaan. Jam Master Jaystä tuli 50 Centin oppi-isä monen vuoden ajaksi, ja hän opetti tälle rap-musiikin perusteita.


title: 50 Cent

text: Vuonna 1996 50 Centille syntyi poika, mikä vahvisti hänen halua siirtyä huumebisneksestä showbisnekseen, ja sai hänet panostamaan yhä enemmän musiikkiinsa.


title: 50 Cent

text: Vuosikymmenen lopussa 50 Cent sai levytyssopimuksen Columbian kanssa, ja debyyttialbumi oli tarkoitus julkaista vuonna 2000.


title: 50 Cent

text: 50 Cent julkaisi katusinglen ”How to Rob” kiinnittääkseen rap-maailman huomion ja saadakseen nimensä ihmisten mieliin. Kappaleessa hän räppää siitä, kuinka hän ryöstää useita tunnettuja sen ajan rap-artisteja. Se herätti kohua ja suuttumusta; 50 Cent oli onnistunut tavoitteessaan kiinnittää huomiota itseensä.


title: 50 Cent

text: Vuonna 2000 50 Centiä ammuttiin yhdeksän kertaa hänen isoäitinsä talon edessä. Luodit osuivat hänen käsiinsä, jalkoihinsa ja kasvoihinsa. 50 Cent ja hänen 22-vuotias ystävänsä Alton Brown kiidätettiin sairaalaan, jossa 50 Cent oli toipilaana 13 päivää. Eminem maksoi Curtisin sairaalalaskut. Ampumavälikohtaus tapahtui 50 Centin ja Ja Rulen riidan jälkeen. Huhutaan, että murhayrityksen järjesti pahamaineisen huumejengi Supreme Teamin perustaja Kenneth McGriff, jonka väitetään olleen Ja Rulen levy-yhtiön Murder Inc. Recordsin kulissientakainen omistaja. Kyse olisi siis ollut Ja Rulen suojelusta ja hänen etujensa valvomisesta. Ampujaksi on myös epäilty 34-vuotiasta Darryl ”Hommo” Baumia, joka surmattiin kolme viikkoa 50 Centin ampumistapauksen jälkeen.


title: 50 Cent

text: Vuonna 2005 käynnissä olleessa oikeudenkäynnissä, jossa Murder Inc. -yhtiötä syytettiin rahanpesusta yhteistyössä Kenneth McGriffin kanssa, entinen McGriffin rikoskumppani Jon Ragin todisti McGriffiä vastaan ja sanoi hänen olleen 50 Centin ampumisen tilaaja. Raginin mukaan ampuja oli Robert Lyons, McGriffin alainen ja Murder Inc.:n turvallisuuspäällikkö.


title: 50 Cent

text: Tapauksen takia Columbia irtisanoi 50 Centin levytyssopimuksen, ja hän oli taas lähtöpisteessä. Ampumisesta toipumisen ja kuntoutumisen aikana 50 Cent piti matalaa profiilia, mutta ystävänsä Tony Yayon mukaan hän oli yhä enemmän nälkäisempi ja peräänantamattomampi musiikkiuransa suhteen.


title: 50 Cent

text: Yksi luodeista osui hänen kasvoihinsa, ja tämän seurauksena hänen äänensä myös muuttui merkittävällä tavalla. Tästä uudesta äänestä tuli rap-artistin yksi tuntomerkeistä.


title: 50 Cent

text: 2002 Eminem sai asianajajansa kautta käsiinsä 50 Centin mixtape-kokoelman ”Guess Who´s Back?”, jonka perusteella hän kutsui 50 Centin tapaamaan häntä ja Dr. Dretä Los Angelesiin. Eminem tarjosi räppärille miljoonan dollarin levytyssopimusta, jonka 50 Cent hyväksyi. Tämän jälkeen ilmestyi toinen mixtape-kokoelma ”No Mercy, No Fear”.


title: 50 Cent

text: Debyyttialbumin "Get Rich or Die Tryin'in" tekeminen alkoi, ja marraskuussa julkaistiin Dr. Dren tuottama 50 Centin ensimmäinen single ”In Da Club”, ja se meni suoraan BillBoard-listan ensimmäiseksi ja esitteli räppärin maailmanlaajuisesti. Kappaleesta tuli yksi vuoden 2003 suurimpia hittejä.


title: 50 Cent

text: 50 Centin debyyttialbumi "Get Rich or Die Tryin"' julkaistiin helmikuussa 2003, ja se meni suoraan USA:n listaykköseksi. Levyä on myyty maailmanlaajuisesti yli 15 miljoonaa kappaletta ja Suomessa levy myi tupla-platinaa kuukauden ilmestymisensä jälkeen.


title: 50 Cent

text: Levyltä julkaistiin vuoden mittaan singleinä ”21 Questions” yhteistyössä Nate Doggin, ”P.I.M.P.” yhteistyössä Snoop Doggin kanssa ja ”If I Can't”. 50 Cent esiintyi MTV-palkintogaalassa.


title: 50 Cent

text: Vuonna 2003 julkaistiin 50 Centistä kertova dokumenttielokuva "".


title: 50 Cent

text: Maaliskuussa 2005 julkaistiin 50 Centin seuraava levy "The Massacre", joka on myynyt yli 10 miljoonaa kappaletta. Levyn hittejä ovat muun muassa ”Candy Shop” ja ”Disco Inferno”. Albumi ei saanut niin hyvää vastaanottoa kuin edeltäjänsä, mutta piti yllä 50 Centin suosiota. Samana vuonna ilmestyi 50 Centin elämään osittain perustuva "Get Rich or Die Tryin´" -elokuva, jota siivitti soundtrack. Yhteissinglestä ”Hate It or Love It” uuden räppärin The Gamen kanssa tuli hitti.


title: 50 Cent

text: Syyskuussa 2007 julkaistiin räppärin kolmas albumi "Curtis" samana päivänä Kanye Westin "Graduation"-albumin kanssa. 50 Cent sai tyytyä kisassa toiseen sijaan. Aikaisemmin vuodella albumilta julkaistut singlet eivät nousseet listoille, ja vasta ensimmäinen listoille kunnolla noussut hitti levyltä oli menestystuottaja Timbalandin tuottama duetto Justin Timberlaken kanssa. Kappale oli ”Ayo Technology”. Curtis levy kuitenkin floppasi pahasti myydessään vain tähän mennessä 950 000 kappaletta. Syy tähän saattaa olla riita The Gamen kanssa, joka on vaikuttanut koko G-Unitiin ja sen maineeseen.


title: 50 Cent

text: 50 Centin neljäs studioalbumi "Before I Self Destruct" julkaistiin 16. marraskuuta 2009. Albumin ensimmäinen single ”Get Up” julkaistiin syksyllä 2008. Single sijoittui Billboard Hot 100 -listan 44. sijalle. Tammikuussa 2009 julkaistiin albumilta ”I Get It In” -niminen promosingle. Kolmas single, ”Ok, You're Right” julkaistiin toukokuussa 2009.


title: 50 Cent

text: Kesäkussa 2014 50 Cent julkaisi viidennen albuminsa "Animal Ambition". Saman vuoden elokuussa 50 Cent julkaisi G-Unitin kanssa EP-levyn "The Beauty of Independence". Yhtye julkaisi toisen EP-levyn "The Beast Is G Unit" maaliskuussa 2015.


title: The Game

text: The Game tai Game voi tarkoittaa ainakin seuraavia:


title: Pudasjärven ufot

text: Pudasjärven ufoiksi kutsuttiin valoilmiöitä ja lentäviä esineitä, joita monet ihmiset kertoivat nähneensä Pudasjärven alueella ja sen lähistöllä Pohjois-Pohjanmaalla 1960-luvun lopulla ja 1970-luvun alussa. Havaintoja ilmoitettiin eniten tammikuussa 1971. Suurin havaintojen alueellinen keskittymä oli Särkivaarassa, nykyisessä Syötekylässä, Iso-Syötteen ympäristössä. Pudasjärven ufohavainnot uutisoitiin melko näkyvästi. Kyseessä lienee ollut Suomen historian laajamittaisin ufoaalto. Ajallisesti siihen liittyi myös Kuusamossa nähty Saapungin valopallo.


title: Pudasjärven ufot

text: Ufotutkijoiden ja lehdistön kiinnostus Pudasjärven ufoihin heräsi syyskuussa 1969 tehdystä havainnosta. Sen jälkeen seudulla kävi ufotutkijoita muualta Suomesta ja Ruotsista. Julkisuudessa esiteltiin myös valokuvia, joiden väitettiin esittävän ufoja. Muutamat ihmiset kertoivat kohdanneensa humanoideja. Pudasjärven ufojen herättämään julkiseen keskusteluun otti näkyvästi osaa myös tiedemiehiä, jotka kommentoivat väitettyjä havaintoja ja todisteita skeptisesti. Eräät tahot yrittivät löytää Pudasjärveltä uraania ufohavaintojen innoittamina.. Pudasjärven ufoja on jälkikäteen koetettu selittää muun muassa pietsovaloilmiöllä, jossa kallioperän puristus luo sähkökenttiä, jotka synnyttävät valoa.


title: Pudasjärven ufot

text: 13. marraskuuta 1967 aamuyöllä kaksi samassa autossa matkustanutta sisarusta näki autiolla seudulla tien varrella noin sadan metrin korkeudessa kirkkaasti valaisevan muodoltaan sotilaskypärää muistuttavan esineen, joka lensi auton yli ja alkoi seurata sitä. Sisarukset pysäyttivät auton kahdesti tarkkaillakseen esinettä, mutta pelon valtaamina jatkoivat matkaa yrittäen paeta. Havainto kesti 20 minuuttia.


title: Pudasjärven ufot

text: 8. syyskuuta 1969 taksiautoilija matkustajineen tarkkaili sunnuntain ja maanantain välisenä yönä kello 01.25-01.50 toistakymmentä jalkapallon kokoista lentävää kirkasta valoa puolen tunnin ajan. Sää oli puolipilvinen. Valot vaihtelivat väriä, lentosuuntaa ja -nopeutta. Pilvien sisässä nähtiin myös isompi valo, jonka halkaisijaksi arvioitiin 170 metriä. Valopallo nähtiin kymmenistä Hampuksen tanssipaikalta lähteneistä autoista. Eräässä paikassa valo valaisi huoneen häikäisevällä kirkkaudella. Rengasvaarassa valopallo leijui hetken edessä auton edellä ja nousi ajan kuluessa ylemmäs, ja laskeutui Rengasvaaran taakse metsään. Valopallo nähtiin monella paikkakunnalla, Särkivaaralla, Rytingissä, ja Kuusamossakin kello 01.00-02.00.


title: Pudasjärven ufot

text: Tapaus sai paljon huomiota lehdistössä ja oli ensimmäinen uutisoitu Pudasjärven ufo. Sen jälkeen ufotutkijat alkoivat tutkia alueen ufohavaintoja, joita paljastui tehdyn aiemminkin.


title: Pudasjärven ufot

text: Syksyllä 1969 5. lokakuuta 01.30, 8. lokakuuta 01.00, 14. lokakuuta 04.01 ja 15. lokakuuta 02.30 nähtiin yksittäisiä valopalloja, jotka olivat kirkkaita ja pyöreitä näkyen etäällä. Havaintoja tehtiin lähinnä Iso-Syötteen lähistöillä.


title: Pudasjärven ufot

text: 28. marraskuuta 1969 kello 22.00 nähtiin valopallon lakeutuvan kahdessa tunnissa erään harjun taakse. Pallosta suuntautui valokiila taivaalle. Ilmiö valaisi huoneen kirkaaksi kuin päivällä. Harjun takana olevassa lammessa oli keskellä jäätön kohta. Lähistöillä nähtiin sähkölinjan lähellä neljä puolen metrin mittaista valoa.


title: Pudasjärven ufot

text: 13. joulukuuta 1969 illalla autossa matkustanut kolmen hengen seurue näki kaksi kirkasta esinettä. Toinen oli kaukana ja näytti laskeutuvan taivaalta. Toinen, noin puolitoistametrinen kartio, ilmestyi puolen kilometrin päässä tielle auton eteen. Sen alaosasta purkautui liekki kuin rakettimoottorista. Esine lensi tietä pitkin eteenpäin. Auton ajaja hidasti nopeuden muutamaankymmeneen kilometriin tunnissa, etteivät he olisi joutuneet 50 metriä lähemmäs. Esineen lento jatkui kolmen kilometrin ajan, minkä lopuksi se lensi jyrkästi ylös.


title: Pudasjärven ufot

text: 28. tammikuuta 1970 nähtiin Särkivaaran taivaalla iso pallomainen ufo, josta irtosi neljä valopalloa. Iso pallo tuli etelästä ja lähti liikkeelle itään päin häviten mustaan pilveen. Aikaisemmin illalla oli nähty suuri punainen pallo joka nousi ja laski edestakaisin. Koirat reagoivat yön ufoon haukkuen.


title: Pudasjärven ufot

text: 5. marraskuuta 1970 useat silminnäkijät havaitsivat eri suunnilta noin jalkapallon kokoisen matalalla lentävän kohteen. Ilmiön takana olleen maastokohdan avulla etäisyydeksi arvioitiin minimissään noin 500 metriä maksimin ollessa 1 km. 16.20-22.30 toiminnassa ollut infrapunafilmillä ladattu kamera havaitsi kohteen laajempana. Kuvakulman ja etäisyysarvioiden perusteella ilmiön kooksi saatiin 150 metriä. Tutkimuksessa objektiivin heijastus selityksenä voitiin sulkea pois.


title: Pudasjärven ufot

text:
16. tai 19. tammikuuta 1971 lumen auraaja näki puunlatvojen yläpuolella punaisen esineen, joka leijui alas. Kotona hän kertoi havainnosta veljelleen, joka ryntäsi ulos hirvikiväärin kanssa ja ampui esinettä 400 metrin etäisyydeltä. Valo katosi, mutta ilmestyi hetken kuluttua taivaalle.
1997 tapauksesta tuli esiin tietoa, joka viittasi ns. kontaktiin humanoidien kanssa.


title: Pudasjärven ufot

text: 29. tammikuuta 1971 kaksi perheenjäsentä näki tunturin yllä Kuun suuruisen valopallon, josta erkani neljä pienempää palloa. Suuri pallo sitten nousi pilven taakse ja pienemmät laskeutuivat kummun taakse.


title: Pudasjärven ufot

text: Insinööri Ahti Karivieri ja autoilija Atte Särkelä suunnittelivat ja toteuttivat pienimuotoisen valokuvausprojektin. Tuloksena oli noin 400 otosta väridioja, mustavalkokuvia ja infrapunakuvia. Parhaat ja tutkimuksellisesti arvokkaimmat kuvat saatiin infrapunafilmille.


title: Pudasjärven ufot

text:
Selitykseksi Pudasjärven ilmiöille on ehdotettu pietsovaloilmiötä. Siinä
kvartsipitoisessa kallioperässä tapahtuu puristusta, joka synnyttää voimakkaan sähkökentän niin sanotun pietsosähköisen ilmiön avulla. Jos sähkökenttä on kyllin voimakas, se muuttaa atomien elektronitiloja. Jonkin ajan kuluttua elektronitilat palautuvat ennalleen. Syntyy sähkömagneettista säteilyä, joka voi olla esimerkiksi infrapunasäteilyä tai valoa. Pietsovaloja odottaisi esiintyvän maanjäristysalueilla, joilla on kallioperässä voimakkaita jännityksiä. Suomessa tehtyjen maanjäristysmittausten perusteella Luoteis-Kainuussa ja Kaakkois-Lapissa onkin tavallista useammin maanjäristyksiä, joista useimmat ovat vain seismometrilla havaittavissa. Toisaalta Pudasjärven seuduilla kulkee ikivanha siirroslinja ja eri kivilajityyppien raja.


title: Fay Weldon

text: Fay Weldon (s. 22. syyskuuta 1931) on brittiläinen kirjailija. Hänet tunnetaan ennen kaikkea teoksesta "Naispaholaisen elämä ja rakkaudet," (The Life and Loves of a She-Devil, 1983) joka on filmattu elokuvaksi pääosissa Roseanne Barr ja Meryl Streep ja lisäksi televisiosarjaksi.


title: Fay Weldon

text: Weldonin kirjat ovat usein satiirisia, ja käsittelevät naisen asemaa patriarkaalisessa länsimaisessa yhteiskunnassa.


title: Fay Weldon

text: Weldon on asunut Uudessa-Seelannissa, Skotlannissa ja Englannissa. Hän on työskennellyt mainosalalla. Hän on kristinuskoon kääntynyt entinen ateisti.


title: Prinssi Philip, Edinburghin herttua

text: Prinssi Philip, Edinburghin herttua (Kreikan ja Tanskan prinssi Philip, s. 10. kesäkuuta 1921 Korfu, Kreikka) on Yhdistyneen kuningaskunnan hallitsijan Elisabet II:n puoliso ja syntyjään Kreikan ja Tanskan prinssi. Ennen avioitumistaan silloisen kruununprinsessa Elisabetin kanssa hän käytti nimeä Philip Mountbatten. Prinssi Philip kuuluu laajaan Glücksburgin sukuun, jonka jäsenet hallitsevat nykyisin Tanskaa ja Norjaa ja ovat aikaisemmin hallinneet myös Kreikkaa.


title: Prinssi Philip, Edinburghin herttua

text: Prinssi Philip syntyi Korfulla, Kreikan saaristossa. Hänen vanhempansa olivat Kreikan kuninkaan Yrjö I:n poika, prinssi Andreas, ja tämän vaimo, Battenbergin prinsessa Alice. Tanskan kuningas Kristian IX oli prinssi Philipin isoisän isä. Kreikan levottomuuksien takia perhe joutui pian maanpakoon Ranskaan, Yhdistyneeseen kuningaskuntaan ja Saksaan.


title: Prinssi Philip, Edinburghin herttua

text: Vuonna 1939 prinssi Philip liittyi Ison-Britannian laivastoon. Hän palveli toisessa maailmansodassa Välimerellä ja osallistui Sisilian valtaukseen. Vuonna 1947 hän sai Yhdistyneen kuningaskunnan kansalaisuuden, luopui ortodoksisesta uskosta ja liittyi anglikaaniseen kirkkoon, vaihtoi nimensä Battenbergistä Mountbatteniin ja luopui oikeudestaan Kreikan ja Tanskan kruunuihin.


title: Prinssi Philip, Edinburghin herttua

text: 20. marraskuuta 1947 prinssi Philip meni naimisiin Yhdistyneen kuningaskunnan kruununperillisen, prinsessa Elisabetin kanssa. Ennen häitä kuningas Yrjö VI antoi hänelle arvonimet Edinburghin herttua ja "Merionethin jaarli (kreivi) ja Paroni Greenwich".


title: Prinssi Philip, Edinburghin herttua

text: Kuningatar myönsi Edinburghin herttualle takaisin prinssin arvon vuonna 1957. Naimisiin mennessään prinssi Philipillä oli laivastossa kommodorin arvo; häiden jälkeen Elisabet II on myöntänyt sotilasurallaan ansioituneelle prinssi Philipille monia armeijan korkeimpia arvonimiä, kuten Lord High Admiralin viran.


title: Prinssi Philip, Edinburghin herttua

text: Prinssi Philip ja kuningatar Elisabet polveutuvat kumpikin kuningatar Viktoriasta: Philip hänen tyttärestään ja Elisabet hänen pojastaan.


title: Prinssi Philip, Edinburghin herttua

text: Prinssi Philip osallistui virallisiin julkisiin tehtäviin 2. elokuuta 2017 asti. Tuolloin hän osallistui Captain General's paraatin juhlallisuuksiin Lontoossa. Hän osallistui uransa aikana 22 219 edustustilaisuuteen vuodesta 1952 lähtien.


title: Andrew Fletcher

text: Andrew John "Fletch" Fletcher (s. 8. heinäkuuta 1961 Basildon, Englanti) on yksi Depeche Moden kolmesta alkuperäisjäsenestä. Fletcher oli alun perin basisti, mutta siirtyi pian muun yhtyeen mukana syntetisaattoreihin.


title: Andrew Fletcher

text: Fletch ei ole koskaan ollut vahva musiikillinen vaikuttaja Depeche Modessa, sen sijaan hän keskittyy toimimaan yhtyeen asioista huolehtivana managerina. Fletchillä on myös oma levy-yhtiö, Toast Hawaii, ja toisinaan hän toimii myös DJ:nä.


title: R2-D2

text: R2-D2 (lyhyesti R2) on yhdysvaltalaisen elokuvaohjaaja George Lucasin luomissa "Tähtien sota" -elokuvissa esiintyvä droidi. R2-D2 on astromekaanikkodroidi ja merkittävä hahmo kaikissa elokuvissa, joissa on esiintynyt. Protokolladroidiystävänsä C-3PO:n kanssa hän ollut koko saagan ajan useiden päähenkilöiden mukana, kuten Anakin Skywalkerin, Obi-Wan Kenobin, Luke Skywalkerin ja Leia Organan kanssa. Hahmo on toteutettu elokuvaan sekä kauko-ohjattuna rakennelmana että tietokonegrafiikalla. R2-D2:n ohjaajana alkuperäisessä trilogiassa toimi englantilainen näyttelijä Kenny Baker. Esiosatrilogiassa Bakerin rooli oli pienempi, kun osassa kohtauksissa R2-D2 esiintyi tietokoneanimoituna. Jatkotrilogian ensimmäisessä elokuvassa "" Baker toimi vain konsulttina ja elokuvasta "" alkaen Jimmy Vee toimi kokonaan hahmon näyttelijänä.


title: R2-D2

text: George Lucas sai idean R2-D2:n luomiseen Akira Kurosawan vuoden 1958 elokuvasta "Kätketty linnake", pääosin Taheista ja Matashichista, kahdesta koomisesta hahmosta, jotka kulkevat kenraali Makaben mukana. Lucas otti inspiraatiota myös kolmesta robotista, jotka esiintyivät Douglas Trumbullin vuoden 1972 elokuvasta "Hiljainen pako".


title: R2-D2

text: Nimi johtaa ajoilta, jolloin Lucas työsti yhtä aiemmista elokuvistaan, "Svengijengi ’62". Tuolloin elokuvan äänitysvaiheessa avustanut Walter Murch oli pyytänyt Lucasilta kakkoskelan toista dialogia (Reel 2, Dialogue 2) ja lyhensi pyyntönsä muotoon ”R2, D2”. R2-D2:n äänet on tehty ARP 2600 -syntetisaattorilla.


title: R2-D2

text: Erikoistehostesuunnittelija John Stears suunnitteli R2-D2:n alkuperäiseen "Tähtien sota" -elokuvaan.


title: R2-D2

text: Esiintyessään ensi kerran vuoden 1977 elokuvassa "Tähtien sota", R2-D2 ja C-3PO ovat "Tantive IV" -aluksella sen joutuessa Galaktisen Imperiumin tähtihävittäjä "Devastatorin" hyökkäämäksi. Aluksella oleva prinsessa Leia Organa piilottaa R2-D2:n sisään Kuolemantähden salaiset piirustukset sekä holograafisen viestin Obi-Wan Kenobille. Droidit pakenivat pakokapselissa aavikkoplaneetta Tatooinelle, missä he joutuvat jawojen sieppaamiksi. Kasteviljelijä Owen Lars ja tämän velipuolen poika Luke Skywalker ostavat heidät.


title: R2-D2

text: Puhdistaessaan hiekkaa R2-D2:n sisältä, Luke löytää osan Leian viestistä. Seuraavana yönä R2-D2 lähtee omin päin etsimään Obi-Wania. Pian hän, C-3PO ja Luke löytävät Obi-Wanin ja päätyvät jättämään Tatooinen "Millennium Falconilla" viedäkseen piirustukset Kapinaliitolle. "Falcon" joutui Kuolemantähdelle, jossa R2 huomasi Leian olevan vankina. Luke ja Han Solo pelastivat Leian ja he pääsivät droidien kanssa Yavin IV:lle. R2-D2 auttoi Lukea tuhoamaan Kuolemantähden Yavinin taistelussa. Hän kuitenkin vaurioituu pahasti, mutta kapinallisteknikot saivat sen takaisin kuntoon.


title: R2-D2

text: "Imperiumin vastaiskussa" R2-D2 oli mukana Luken kanssa Dagobahissa etsimässä Yodaa. Dagobahin soilla R2 joutui kärsimään ja se joutui erittäin likaiseen kuntoon. Myöhemmin R2 meni Luken mukana Pilvikaupunkiin, jossa se ajautui Leian, Chewbaccan, Lando Calrissianin ja C-3PO:n seuraan. Heidän paetessaan, R2-D2 korjasi 3PO:n ja aluksen hyperajon pelastaen näin ystävänsä Imperiumin ansasta.


title: R2-D2

text: "Jedin paluussa" R2-D2 soluttautuu Jabba the Huttin palvelukseen osana suunnitelmaa pelastaa Han Solo. R2-D2 heitti ratkaisevalla hetkellä Luken valosapelin hänelle, jonka johdosta suunnitelma onnistui, Han pelastui ja Jabba the Hutt kuoli. R2-D2 oli mukana Han Solon johtamassa iskuryhmässä, jonka tehtävänä oli tuhota keskeneräisen toisen Kuolemantähden suojakentän generaattori, joka sijaitsi Endorin metsäkuussa. Endorin taistelussa R2-D2 jälleen vahingoittui laukauksesta yrittäesään aukaista bunkkerin ovea. R2-D2 kuitenkin saadaan korjatuksi kapinallisten juhliin.


title: R2-D2

text:
"" R2-D2 kuuluu Naboon puolustusvoimille ja on yksi neljästä astromekaanikkodroidista, jotka korjaavat kuningatar Padmé Amidalan kuninkaallisen tähtialuksen sen jouduttua Kauppaliiton tulituksen kohteeksi. Ainoana selviytyjänä neljästä droidista, R2-D2 seuraa Qui-Gon Jinnin ryhmää Tatooinelle, jossa hän tapaa ensimmäistä kertaa C-3PO:n, ja toimi myöhemmin Anakin Skywalkerin astromekaanikkodroidina Naboon taistelussa.
"" R2-D2 on yhä Obi-Wanin ja Anakinin palveluksessa. Hän seuraa Anakinia ja Padméa Tatooinelle pelastamaan Anakinin äidin, Shmi Skywalkerin. Hän tapaa jälleen C-3PO:n, joka seuraa joukkoa Geonosikselle. jossa R2 pelasti Padmén hengen. Tämän jälkeen he joutuivat taisteluun, jonka päätyttyä R2-D2 auttoi uuden ystävänsä C-3PO:n pään takaisin omalle paikalleen. Hän ja C-3PO myös olivat ainoita todistajia Anakinin ja Padmén salaisissa häissä Naboolla.


title: R2-D2

text: "" R2-D2 auttoi Anakinia ja Obi-Wania pelastamaan ylikansleri Palpatinen kreivi Dookun alukselta, "Näkymättömältä kädeltä". Hän joutuu taisteludroidien hyökkäämäksi, mutta voittaa ne nerokkaiden taktiikoidensa avulla. Kun Anakin kääntyy Voiman pimeälle puolelle ja tultua sithlordi Darth Vaderiksi, R2-D2 seurasi tätä Mustafarille, jossa Vader salamurhasi separatistien johtajat. Kun Galaktinen Imperiumi saa alkunsa, C-3PO:n muisti pyyhitään Anakinin vastasyntyneiden lasten, Luken ja Leian, olinpaikan salaamiseksi. R2-D2:n muistia ei pyyhitä, toisin kuin C-3PO:n, mutta heidät kummatkin luovutetaan kapteeni Raymus Antillesin huostaan.


title: R2-D2

text: Elokuvassa "" R2-D2 oli ollut jo vuosia virransäästötilassa Luken katoamisen jälkeen. C-3PO uskoi, ettei hän enää heräisi, vaikka BB-8 yhä uskoi siihen. Vastarinnan tuhottua Ensimmäisen ritarikunnan Tähdentappajatukikohdan, R2-D2 lopulta heräsi ja näytti Vastarinnalle vajavaisen kartan Luken olinpaikkaan. BB-8 lisäsi siihen osan, jonka hän ja Poe Dameron olivat saaneet Lor San Tekkalta. R2-D2 liittyi myös "Millennium Falconilla" Chewbaccan ja Reyn seuraan matkalle meriplaneetta Ahch-Tolle, missä Luke oleskeli.


title: R2-D2

text: Elokuvassa "" R2-D2 tapasi jälleen Luken, jotka tutki tyhjää "Millennium Falconia", Reyn ja Chewbaccan totustuessa Ahch-Ton ympäristöön. Hän näyttää Lukelle saman hologrammiviestin, jonka Leia oli aikoinaan osoittanut Obi-Wanille, suostutellakseen Luken antamaan Reylle jedikoulutusta. Myöhemmin R2-D2 nähdään Craitin taistelussa auttamassa Reytä ja Chewbaccaa hyökkäämään Ensimmäisen ritarikunnan TIE-hävittäjiä vastaan.


title: R2-D2

text: R2-D2 oli nauhoittanut yksityiskohtia Anakinin pelosta Padmén menettämiseen sekä Padmén kuolemasta. Hän auttoi vuosia myöhemmin tahattomasti Lukea ja Leiaa pääsemään käsiksi niihin. "Star Wars: Legacy" -tarinoissa R2-D2 on toiminnassa vielä yli 88 vuoden jälkeen ja hänet on päivitetty viimeisimmällä teknologialla. Hän on edelleen tekemisissä Skywalkerin suvun kanssa, sillä palvelee "Legacyn" päähenkilöä, jediritari Cade Skywalkeria.


title: Martin Gore

text: Martin Lee Gore (s. 23. heinäkuuta 1961, Englanti) on yksi Depeche Moden kolmesta alkuperäisjäsenestä.


title: Martin Gore

text: Depeche Mode oli aloittaessaan vahvasti Vince Clarken yhtye, mutta Clarken jättäessä yhtyeen vuonna 1981 Gore otti kappaleiden kirjoitusvastuun kokonaan itselleen.


title: Martin Gore

text: Muutamaa Alan Wilderin kirjoittamaa kappaletta – ja ”Route 66” -coveria – lukuun ottamatta Depeche Moden tuotanto vuodesta 1982 eteenpäin on ollut yksin Goren käsialaa aina vuoden 2005 "Playing the Angel" -albumiin asti, jossa kolmella kappaleella on tekijäksi mainittu myös yhtyeen laulaja Dave Gahan.


title: Martin Gore

text: Gore on myös julkaissut kaksi sooloalbumia, joilla hän esittää omia tulkintojaan muiden artistien kappaleista.


title: Proteus (kuu)

text: Proteus on Neptunuksen kuu. Proteus havaittiin ensimmäisen kerran toukokuussa 1981 maasta käsin tehtyjen havaintojen perusteella. Varmistus kuun olemassaololle saatiin kuitenkin vasta elokuussa 1989, kun avaruusluotain Voyager 2 lensi Neptunuksen ohi.


title: Proteus (kuu)

text: Proteus on epäsäännöllisen muotoinen, halkaisijaltaan 436 x 416 x 402 km. Kuu on Neptunuksen toiseksi suurin kuu Tritonin jälkeen. Proteus löytyi myöhemmin kuin Nereid, koska se heijastaa auringonvaloa vain 6 % ja kiertää Neptunusta paljon lähempänä kuin Nereid, jolloin sen havaitseminen maasta käsin on vaikeampaa. Proteus on kraattereiden peittämä ja siellä ei ole havaittu geologista aktiivisuutta. Se kiertää Neptunusta samaan suuntaan kuin Neptunus pyörii ja lähellä Neptunuksen päiväntasaajan tasoa. Proteusta pidetään lähes suurimpana mahdollisena kappaleena joka voi olla epäsäännöllisen muotoinen, ennen kuin kappaleen oma painovoima pakottaa sen pallonmuotoiseksi.


title: Jaakko Ryhänen

text: Jaakko Sakari Ryhänen (vuoteen 1953 Vuorinen, s. 2. joulukuuta 1946 Tampere) on suomalainen oopperalaulaja, alkuperäiseltä koulutukseltaan kansakoulunopettaja. Ryhänen opiskeli laulua muun muassa Tauno Kaivolan, Matti Lehtisen ja Jolanda di Maria Petriksen johdolla ja hänet kiinnitettiin vuonna 1975 Suomen Kansallisoopperan solistikuntaan. Hän oli jo vuodesta 1973 esiintynyt eri rooleissa. Kansainvälinen ura alkoi vuonna 1983 Metropolitanissa, Kansallisoopperan vierailuesityksessä, missä hän lauloi "Viimeiset kiusaukset" -oopperan Paavo Ruotsalaisen roolin. Sittemmin hän on esiintynyt konsertti- ja oratoriosolistina, laulanut useita merkittäviä bassorooleja ja vieraillut kaikissa maailman johtavissa oopperataloissa, kuten Wienin valtionoopperassa, missä hän on vakituinen vierailija.


title: Jaakko Ryhänen

text:
Suomen kansallisopperassa Jaakko Ryhänen on esittänyt rooleja suomen, italian, saksan ja venäjän kielillä.
Hänet on palkittu Vantaan kulttuuripalkinnolla vuonna 1986, Pro Finlandia -mitalilla vuonna 1988 ja Tampereen kaupungin kultaisella ansiomitalilla vuonna 2007 ja Golden Gospel -palkinnolla.


title: Jaakko Ryhänen

text: Ryhänen asuu kotikaupungissaan Tampereella, jossa hän on Tampereen Oopperan usein kuultu bassoääni. Ryhänen on pitänyt ”kolmen basson konsertteja” yhdessä Matti Salmisen ja Johann Tillin kanssa.


title: Jaakko Ryhänen

text: Jaakko Ryhänen on esittänyt ja levyttänyt myös laulelma- ja viihdemusiikkia ja tehnyt tällä alalla paljon yhteistyötä pianisti-muusikko Seppo Hovin kanssa. Ryhäsen ohjelmistoon kuuluvat lisäksi hengelliset laulut ja joululaulut.


title: Jaakko Ryhänen

text: Jaakko Ryhänen ilmoitti marraskuussa 2012 lopettavansa uransa terveyssyistä.


title: Jaakko Ryhänen

text: Jaakko Ryhänen on jatkanut kuitenkin uraansa lähinnä konserttilaulajana loppuvuodesta 2013 lähtien sekä laulupedagogina.


title: Jaakko Ryhänen

text: Ryhänen on naimisissa ja hänellä on elossa yksi tytär. Poika Klaus menehtyi ykköstyypin diabetekseen vuonna 1996 sairastuttuaan siihen kymmenvuotiaana. Ryhäselle tehtiin vuonna 2012 sydämen ohitusleikkaus, jonka johdosta tahdistimella varustetun sydämen teho laski 40 %:iin normaalista.


title: Pete Townshend

text: Peter Dennis Blandford ”Pete” Townshend (s. 19. toukokuuta 1945 Lontoo, Englanti) on brittiläinen rockmuusikko, joka tunnetaan ennen kaikkea The Who -yhtyeen kitaristina ja pääasiallisena lauluntekijänä. Häntä pidetään yhtenä 1960-luvun innovatiivisimmista rock-kitaristeista, ja hänen soundiaan ja tyyliään on seurattu nykypäiviin asti. Hän oli ensimmäisiä säröä ja "feedback"-efektiä hyödyntäneitä rock-kitaristeja. Townshendilla on ollut esiintyessään tapana pyörittää koko soittokäsivarttaan laajakaarisesti ilmassa ikään kuin tuulimyllyn lapaa ("viikatekäsi"). Tavasta on tullut vuosien saatossa eräänlainen rock-klisee. Myös rock-kitaristien keskuudessa esiintynyt tapa särkeä soittimensa konsertin päätteeksi on lähtöisin Townshendilta.


title: Pete Townshend

text: Townshendin tunnettuja sävellyksiä ovat esimerkiksi "My Generation", "I Can't Explain", "Happy Jack", "Substitute", "The Kids Are Alright", "Magic Bus" ja "Pinball Wizard".


title: Pete Townshend

text: Pete Townshendia pidetään rock-oopperan keksijänä. Kuvataidekoulua käynyt Townshend vaikutti 1960-luvulla myös rock-konserttien visuaalisen ja performatiivisen puolen kehitykseen.


title: Pete Townshend

text: The Who -tuotannon ohella Townshend on julkaissut myös useita soololevyjä, joista tunnetuin lienee "Empty Glass" vuodelta 1980. Maininnan ansaitsee myös Small Faces -kitaristi Ronnie Lanen kanssa tehty yhteinen albumi "Rough Mix" (1978). Townshend pyöritti aikoinaan kustannusliikettä ja on kirjoittanut itsekin novellikokoelman "Horse´s Neck".


title: Pete Townshend

text: Monien rocktähtien tavoin Pete Townshend on elämänsä aikana kokenut vakavia ongelmia alkoholin ja huumausaineiden kanssa, mitä hän on itsekin kuvaillut useissa lauluissaan (esimerkiksi The Whon albumilla "The Who by Numbers" 1975). Townshendilla todettiin jo 1970-luvulla äänekkään musiikin aiheuttama kuulovaurio; hän oli ensimmäisiä rocktähtiä, jotka toivat tämän ongelman julkisuuteen.


title: Pete Townshend

text: Townshend on läpi uransa käyttänyt erilaisia kitaroita, mutta ehkä eniten hän on profiloitunut käyttämään Fender Telecasteria jossa on Gibsonin mikrofonit.


title: Pete Townshend

text: Townshend on myös ensimmäinen jonka sanotaan kehittäneen niin sanotun ”tuplastackin”, joka tarkoittaa kahden kitaravahvistimeen kytketyn kaiutinkaapin asettamista päällekkäin. Hän käytti useita tällaisia saadakseen aikaan äänenvoimakkuuden joka kuuluisi muun bändin soiton läpi.


title: Pete Townshend

text: Townshend käyttää Hiwattin suuritehoisia vahvistimia kytkettynä Marshallin kaappeihin. Hän on sanonut ettei koskaan pitänyt Marshallin vahvistimista.


title: Pete Townshend

text: "Albumin julkaisuvuoden perässä korkein sijoitus Yhdysvaltain albumilistalla"


title: Tarmo Pihlap

text: Tarmo Pihlap (21. huhtikuuta 1952 – 3. elokuuta 1999) oli virolainen popmuusikko ja laulaja.


title: Tarmo Pihlap

text: Pihlapin ura liittyi läheisesti folk-tyyppiseen ja muuhun kansanlauluun. Hän toimi Tallinnan "Muusikakoolissa" vuodesta 1972 vuoteen 1986 asti. Hän teki opetustyönsä ohella paljon keikkaa ulkomaillakin. Häntä pidettiin iskelmän alalla Artur Rinnen manttelinperijänä. Vapaaksi taiteilijaksi jäätyään hän julkaisi kolme albumia: "Sillad" 1994, "Aeg kaob, rõõmud jäävad" 1998 sekä "Jõhvikad" 1998 - viimeksi mainitussa on hänen tuotantoaan pitemmältä ajalta. Hän esiintyi myös useammassa yhtyeessä, kuten "Varjud", "Melodica" ja "Palderjan". Hänen yhteistyökumppaneitaan olivat muiden muassa Jaak Joala, Ivo Linna ja Tõnis Mägi.


title: Tarmo Pihlap

text: Pihlap oli naimisissa tunnetun näyttelijän Elle Kullin siskon Eevi Kullin kanssa, ja hänellä on kaksi tytärtä Carolin ja Mariann. Hän kuoli diabeettiseen ketoasidoosiin.


title: David Gahan

text: David Gahan (s. 9. toukokuuta 1962, Chigwell, Englanti) on Depeche Moden laulaja, ja yksi yhtyeen kolmesta alkuperäisjäsenestä.


title: David Gahan

text: Gahan on myös julkaissut sooloalbumin "Paper Monsters" (2003) ja viimeisin albumi "Hourglass" ilmestyi lokakuussa 2007.


title: Nemean leijona

text: Nemean leijona oli antiikin kreikkalaisen mytologian hirviö. Sen synnystä on olemassa useita versioita. Leijona oli yksi Tyfonin ja Ekhidnan hirviölapsista tai Khimairan ja kaksipäisen hirviökoira Orthoksen lapsi. Vaihtoehtoisesti Nemean leijona on yhdistetty kuun jumalattareen Seleneen. Synnytettyään leijonan Selene pudotti sen kauhuissaan Kuusta alas Tretos-vuorelle rankaisemaan palvojiaan laiminlyödyistä uhritoimituksista. Toisen version mukaan Selene loi leijonan jumalten kuningattaren Heran pyynnöstä ja muovasi sen karvaisen ruumiin meren vaahdosta. Sitten hän luovutti leijonan sateenkaaren jumalattarelle Irikselle, joka vyötti suuren pedon taikavyöllään, ennen kuin laski sen maan pinnalle.


title: Nemean leijona

text: Herakles surmasi Nemean leijonan paljain käsin. Puolijumala Herakles oli Zeus-ylijumalan ja kuolevaisen Alkmene-nimisen naisen poika. Zeus oli naimisissa Hera-jumalattaren kanssa. Kostoksi miehensä uskottomuudesta Hera piinasi Heraklesta, kunnes tämä menetti järkensä ja surmasi vaimonsa ja lapsensa. Rikoksen sovittamiseksi Herakleen oli palveltava kuningas Eurystheusta, joka määräsi hänen suoritettavakseen kymmenen urotyötä. Niitä kertyi lopulta kaksitoista, kun Eurystheus hylkäsi kaksi suoritetuista tehtävistä. Ensimmäinen tehtävä oli Nemean leijonan surmaaminen.


title: Nemean leijona

text: Herakles yritti tappaa Nemean leijonaa jousellaan, mutta nuolet eivät läpäisseet valtavan pedon nahkaa. Miekan terän kerrotaan taipuneen osumasta, ja Herakleen yrittäessä lyödä oliivipuisella nuijallaan petoa kalloon nuija särkyi pirstaleiksi. Nuijan osuma sai leijonan kuitenkin vetäytymään luolaansa, jolloin Herakles tukki luolan toisen sisäänkäynnin ja seurasi leijonaa luolaan toisen suuaukon kautta, jossa hän kuristi pedon kuoliaaksi. Tarun mukaan Nemean leijona ylennettiin kuolemansa jälkeen Leijonan tähdistöksi.


title: Nemean leijona

text:
Tarinan kulun yksityiskohdissa on pieniä poikkeamia kertojien välillä. Theokritoksen mukaan taistelu tapahtui paljaan taivaan alla. Ptolemaios Khennos kertoo Herakleen menettäneet sormensa kamppailun aikana.
Aseet eivät olleet tehonneet leijonan nahkaan, joten pedon nylkeminen osoittautui vaikeaksi. Herakles keksi käyttää pedon omia kynsiä leikkaamaan taljaa, jonka hän sitten heitti päälleen haarniskaksi. Kun Herakles toi saaliinsa kuninkaalle todisteeksi urotyöstä, leijona oli kuolleenakin niin pelottava, että kuningas Eurystheus piiloutui saviruukkuun kieltäen Heraklesta koskaan palaamasta Mykeneen.


title: Nemean leijona

text: Mykenessä on säilynyt muinainen leijonaportti, jonka yli 3 000 vuotta vanhat leijonan kuvat kertovat ihmisten petoa kohtaan osoittamasta kunnioituksesta.


title: Kurgjan kartano

text: Kurgjan kartano () sijaitsee Virossa parisenkymmentä kilometriä Türin kaupungista Pärnuun päin tien kaakkoispuolella Pärnunjoen varrella.


title: Kurgjan kartano

text: Kurgjan kartanossa asui Viron ensimmäinen tietoinen talonpoika, poliitikko ja kansanvalistaja Carl Robert Jakobson (1841–1882), joka oli kansansa rakastama. Tila oli Jakobsonin hallussa vuodesta 1874. Jakobson kuoli yllättäen pidettyään tilaa vain kahdeksan vuotta.


title: Kurgjan kartano

text: Nykyään alueella on Jakobsonin talomuseo, joka avattiin 1948, ja jonka ensimmäiseksi johtajaksi tuli Jakobsonin vanhin tytär Linda. Alueella on kauppa ja kahvilapalveluja pidetään vanhassa riihessä.


title: Forum Romanum

text: Forum Romanum (roomalaiset käyttivät yleisesti nimitystä Forum magnum 'suuri forum' tai pelkästään Forum) oli muinaisen Rooman ydinalue, jonka ympärille kaupunki ajan myötä kehittyi. Forum oli Rooman poliittisen vallan keskus ja siellä käytiin oikeutta, hallinnoitiin, harjoitettiin kauppaa, uskonnollisia menoja ja jopa prostituutiota. Useat kerrostumat osoittavat, että läheisiltä kukkuloilta irronnut sedimentti nosti Forumia jo varhaisen tasavallan aikana korkeammalle. Alun perin alue oli suo, joka kuivatettiin. Legendojen mukaan tämä tehtiin Tarquinius Priscuksen määräyksestä Rooman viemärijärjestelmän Cloaca Maximan avulla. Uusin päällyskerros syntyi keisari Augustuksen aikana (27 eaa.–14).


title: Forum Romanum

text: Alue on yksi Rooman suosituimmista turistinähtävyyksistä ja esittää hienosti kaupunkitilan käytön Rooman valtakunnan aikana. Forum Romanum sisältää seuraavat huomattavat monumentit, rakennukset tai muinaiset rauniot:Juhlakulkuekatu "Via sacra" 'Pyhä tie' yhdisti Forum Romanumin ja Colosseumin. Rooman valtakunnan lopulla Via Sacra menetti jokapäiväisen käyttötarkoituksensa ja säilyi ainoastaan pyhänä paikkana.


title: Forum Romanum

text: Viimeinen Forum Romanumin alueelle rakennettu monumentti oli Fokaksen pylväs vuonna 608. Keskiajalla, vaikka Forum Romanum oli yhä muistissa, olivat monumentit ja rakennelmat pääasiassa hautautuneina jätteiden ja rojun alle, ja Capitolium-kukkulan ja Colosseumin välinen alue oli määritelty karjalaitumeksi ("Campo Vaccinio"). Paavi Urbanus V:n paluu Avignonista (1367) johti kasvavaan kiinnostukseen Forumin monumentteja kohtaan, osittain niiden moraalisen opetusarvon takia ja osittain, koska niitä voitaisiin käyttää mallina Rooman uusien rakennusten rakentamisessa. Ensimmäiset alustavat kaivaukset tehtiin kuitenkin vasta 1700-luvulla. Eräs kardinaali ryhtyi jopa kuivaamaan aluetta uudestaan ja aikoi rakennuttaa "Alessandrinen" asuinalueen Forumin tilalle.


title: Forum Romanum

text: Kaivausten todellista alkua merkitsee Carlo Fean vuonna 1803 aloittamat Septimus Severuksen riemukaaren ympäristön kaivaukset sekä Napoleonin hallinnon alaisten arkeologien suorittamat kaivaukset. 1900-luvun alussa Forum Romanum saatiin kaivettua täysin esille maasta. Nykyisellään Forumilla on nähtävissä jäännöksiä useilta eri aikakausilta, mikä johtuu roomalaisten tavasta rakentaa uutta vanhojen raunioiden päälle.


title: Avro Vulcan

text: Avro Vulcan eli Avro 698 oli maailman ensimmäinen raskas deltasiipinen pommikone. Nimensä se sai roomalaisen tulen jumalan mukaan. Vulcan on yksi kolmesta brittiläisestä V-pommikoneesta (muut olivat Vickers Valiant ja Handley Page Victor).


title: Avro Vulcan

text: Ensimmäisen Vulcanin otti käyttöön RAF vuonna 1956 ja tyypin eri versiot palvelivat kaikkiaan noin 30 vuotta, kunnes konetyyppi korvattiin Panavia Tornadolla. Vulcanin suunnitteluvaiheessa vuosina 1949–1953 rakennettiin neljä prototyyppiä (Avro 707) 1:3-kokoisena. Alkuperäistä B.1-versiota rakennettiin 45 kappaletta ja paranneltua, uusin moottorein ja ilmatankkausta varten varustettua hieman suurempaa B.2-versiota 60-luvulla 89 kappaletta. Joitakin B.2-koneita modifioitiin myöhemmin strategisiksi tiedustelukoneiksi. Monet Vulcan-pommikoneet romutettiin taistelutehtävien päätyttyä 1980-luvulla. Pieni osa jäi RAF:lle ammuntaharjoituksia varten ja muutama kone myytiin yksityishenkilöille sekä museoille.


title: Avro Vulcan

text: Vulcanin alkuperäinen tehtävä oli ydinpommin kantaminen niin korkealla ja nopeasti, etteivät vihollishävittäjät tavoittaisi sitä. Tästä syystä koneessa ei ollut puolustusaseistusta ja ydinpommin välähdyksen suojaksi koneet oli maalattu valkoiseksi. Myöhemmin tehtävä muutettiin matalapommitukseksi ja väritys vaihtui naamiokuvioon.


title: Avro Vulcan

text: Konetyyppi osallistui sotatoimiin Falklandin sodassa vuonna 1982 ja teki silloin pisimmän pommituslennon ennätyksen. Ennätys rikottiin vasta Persianlahden sodan aikana. Vulcan-pommikone teki operaatio Black Buckissa viisi pommituslentoa, joista kolme Port Stanleyn kiitotietä vastaan ja kaksi tutka-asemien tuhoamiseksi Falklandin saarilla. Yhtään Vulcania ei menetetty, mutta pitkät, useita ilmatankkauksia vaativat pommituslennot aiheuttivat joitakin ongelmia ja yksi kone joutui tekemään hätälaskun Brasiliaan.


title: Mustavahakas

text: Mustavahakas ("Hygrophorus camarophyllus") on nimensä mukaisesti mustalakkinen vahakaslaji. Se on erinomainen ruokasieni ja kauppasieni, joskin sitä ostetaan ja tunnetaan harvakseltaan.


title: Mustavahakas

text: Mustavahakkaan lakki on ruskean- tai harmaanmusta, säteittäisesti viiruinen, kuiva ja 5-12 cm leveä. Nuorena lakki on kupera mutta se laakenee vanhemmiten. Joskus vanhan sienen lakki on jopa hieman suppilomainen, mutta keskusta jää silti kupumaisesti koholle. Sienen heltat ovat harmaanvivahteisen valkoiset sekä vahakasmaiseen tapaan lähes millimetrin paksuiset ja harvat. Välihelttoja on yleensä kerrotusti reunasta lukien eli neljää reunahelttaa kohti on yksi jalkaan ulottuva heltta. Jalka on pehmeä, hatara, pohjaväriltään valkoinen ja kauttaaltaan säikeisen tummanviiruinen. Malto on paksua ja haurasta. Tuoksu on miedon hunajainen.


title: Mustavahakas

text: Mustavahakkaan näköislajeja ovat pienehkö, vaaleanharmaa nuijamalikka ("Clitocybe clavipes"), koivulahorusokas ja lahopuulla kasvava isojuurekas ("Megacollybia platyphalla").


title: Mustavahakas

text: Mustavahakas kasvaa syys-lokakuussa erityisesti paksusammaleisissa, kuusivaltaisissa kangasmetsissä. Se on yleinen Etelä- ja Keski-Suomessa, mutta pohjoisessa se on harvinaisempi.


title: Mustavahakas

text: Mustavahakas on erinomainen ruokasieni. Sen maku on mieto ja makeahko. Sieni ei vaadi esikäsittelyä, eikä sen käytölle ei ole tiettävästi rajoituksia ehdotonta sieniallergiaa lukuun ottamatta. Toisaalta mustavahakas kuuluu niihin sieniin, jotka keräävät runsaanpuoleisesti radioaktiivista cesiumia. Hyönteisten toukat pilaavat mustavahakkaita kiusallisen usein, mutta toisinaan rihmastopaikalta voi saada hyvinkin runsaan sienisaaliin.


title: Vaitiolovelvollisuus

text: Vaitiolovelvollisuus on henkilön velvollisuutta olla tietyissä yhteiskunnallisissa tilanteissa virkansa, toimensa tai yleisen tavan vuoksi kertomatta tietoonsa saamistaan asioista sekä asiakirjoista. Vaitiolovelvollisuuden voidaan katsoa jakaantuvan kolmeen luokkaan, jotka ovat moraalinen, juridinen ja ehdoton vaitiolovelvollisuus.


title: Vaitiolovelvollisuus

text: Moraalinen vaitiolovelvollisuus on yleisen tavan ja käytännön kautta henkilöä koskeva velvollisuus.


title: Vaitiolovelvollisuus

text: Esimerkiksi seurakunnallisessa käytössä se koskee vapaaehtoista seurakuntalaista, joka menee muuten vain (ei siis seurakunnan virallisena vapaaehtoistyöntekijänä) jonkun seurakuntalaisen luokse ja kuulee tämän ripissä antaman salaisuuden. Seurakuntalaista koskee moraalinen vaitiolovelvollisuus. Moraalinen vaitiolovelvollisuus on yksilön omantunnon varassa: häntä ei rangaista salaisuuden paljastamisesta ja hänet voidaan määrätä todistamaan kuulemastaan oikeudenkäynnissä. Kieltäytymisestä saattaa seurata tuomioistuimen määräämän uhkasakon täytäntöönpano ja jos todistaja ei siitä ojennu, vankeutta enintään kuudeksi kuukaudeksi (niin sanottu painostusvankeus).


title: Vaitiolovelvollisuus

text: Juridinen vaitiolovelvollisuus on lakiin kirjattu vaitiolovelvollisuus, jonka rikkomisesta on säädetty rangaistus rikoslain mukaan. Juridisella vaitiolovelvollisuudella voidaan turvata yleistä etua, jollainen voi olla esimerkiksi valtion ja yhteiskunnan turvallisuuden kannalta tärkeiden tietojen leviämisen estäminen. Toisaalta se turvaa yksityisyyden suojaa, eli perusoikeutta, joka suojaa yksilön yksityiselämää toisia yksilöitä ja yhteiskunnan puuttumisia vastaan.


title: Vaitiolovelvollisuus

text: Juridinen vaitiolovelvollisuus koskee useimpia valtion tai kunnan virassa olevia, jotka virkansa puolesta saavat tietää lain mukaan salassa pidettäviä asioita. Tämä koskee mm. lääkäreitä, poliiseja, tuomareita, opettajia, kouluterveydenhoitajia, sotilaita jne. Juridinen vaitiolovelvollisuus ei kuitenkaan ole ehdoton, vaan siitä on Suomen laissa lukuisia poikkeuksia erityisesti viranomaisten välisten tietojenvaihdon kohdalla.


title: Vaitiolovelvollisuus

text: Tarkkaan ottaen juridisesta vaitiolovelvollisuudesta poikkeaminen edellyttää Suomessa käytännössä vain, että eduskunta katsoo sen aiheelliseksi ja että asiasta määrätään eduskunnan säätämällä lailla. Suomalaisessa käytännössä ei ole nähty estettä sille, että vaitiolovelvollisuudesta poikkeaminen voidaan tarvittaessa säätää myös takautuvana. Tämä merkitsee käytännössä sitä, että aiemmin juridisen vaitiolovelvollisuuden piiriin kuuluneet tiedot, jotka kansalainen on uskonut vaitiolovelvollisena pitämänsä tahon haltuun, voidaan jälkikäteen lainmuutoksella oikeuttaa luovutettaviksi toisaalle. Tämä seuraa perustuslain säännöksestä, jonka mukaan henkilötietojen suojasta on säädettävä laintasolla.


title: Vaitiolovelvollisuus

text: Jos poliisin virassa toimiva henkilö saa tietoonsa henkilöä koskevia arkaluonteisia asioita, jotka koskevat mm. terveydentilaa, alkoholikäyttäytymistä, psykiatrista hoitoa tai etsintäkuulutuksia, hän ei saa niitä paljastaa. Poliisien osalta vaitiolovelvollisuus ei estä ilmaisemasta tietoja, joiden ilmaiseminen on yksittäistapauksessa tarpeen hengelle tai terveydelle vaarallisen tapahtuman välttämiseen.


title: Vaitiolovelvollisuus

text: Lain mukaan kunnissa opetuksen järjestämisestä vastaavien toimielinten jäsenet, opettajat, rehtorit, kouluterveydenhuollon edustajat, koulukuraattorit, koulupsykologit ja opetusharjoittelua suorittavat eivät saa sivullisille ilmaista, mitä he ovat lain mukaisia tehtäviä hoitaessaan saaneet tietää oppilaiden tai laissa tarkoitetun henkilöstön taikka heidän perheenjäsentensä henkilökohtaisista oloista ja taloudellisesta asemasta. Tästä on kuitenkin laissa poikkeuksia.


title: Vaitiolovelvollisuus

text: Asianajaja tai hänen apulaisensa ei lain mukaan saa luvattomasti ilmaista sellaista yksityisen tai perheen salaisuutta taikka liike- tai ammattisalaisuutta, josta hän tehtävässään on saanut tiedon. Asianajajan salassapito- ja vaitiolovelvollisuus on ajallisesti rajoittamaton. Sillä, jota salassapito- ja vaitiolovelvollisuus suojaa, on kuitenkin oikeus vapauttaa asianajaja salassapito- ja vaitiolovelvollisuudesta. Asianajaja voi lisäksi vapautua salassapito- ja vaitiolovelvollisuudestaan siinä määrin kuin siihen on laista tai asianajajaliiton säännöistä johtuva velvollisuus, se on välttämätöntä asianajajan puolustautuessa itseensä kohdistuvilta vaatimuksilta tai se on asianajajan asiakkaaltaan olevan saatavan perimiseksi välttämätöntä.


title: Vaitiolovelvollisuus

text: Terveydenhuollon henkilöstöllä, kuten lääkäreillä, on perinteisesti ollut vahva juridinen vaitiolovelvollisuus. Se on myös vahvasti moraalinen: esimerkiksi lääkärinvalassa valmistuva lääkäri vannoo pitävänsä salassa luottamukselliset tiedot, jotka hänelle on potilaita hoitaessaan uskottu. Tämän on katsottu olevan välttämätön edellytys luottamukselliselle hoitosuhteelle ja siten sille, että potilaat uskaltavat hakeutua lääkärin hoitoon arkaluontoisissakin asioissa. Tähänkin on Suomen nykylaissa nyttemmin säädetty lukuisia poikkeuksia: Suomessa lääkäri ei ole vaitiolovelvollinen mm. asioissa, jotka koskevat henkilön soveltuvuutta ajokortin ja aseluvan haltijaksi, vaan on tietyissä tilanteissa velvollinen luovuttamaan potilasta koskevia terveystietoja poliisille. Julkisen sektorin psykiatrisen erikoissairaanhoidon lääkärit eivät myöskään enää ole vaitiolovelvollisia: he ovat nykyisin asevelvollisuuslain nojalla velvollisia luovuttamaan kutsuntoja varten puolustusvoimille hoidossaan olleita potilaita koskevat diagnoosi- ja lääkitystiedot ilman potilaan suostumusta. Käytännön tarkoituksena on vähentää asepalveluksen keskeyttäjien määrää. Lääkärit ovat kritisoineet tätä käytäntöä epäeettisenä ja hoitosuhteen vaarantavana. Suomen Lääkäriliitto onkin pelännyt, että käytännöstä saattaa jatkossa seurata, että nuoret avun tarpeessa olevat miespotilaat alkavat jatkossa vältellä mielenterveyshoitoon hakeutumista. Epäkohtana on myös nähty, että mikäli potilas on riittävän varakas hoidattaakseen psykiatrisia vaivojaan yksityissektorilla, hänen tietonsa pysyvät ainakin toistaiseksi salassa, toisin kuin julkisen sektorin terveydenhuollossa.


title: Vaitiolovelvollisuus

text: Suomessa ehdoton vaitiolovelvollisuus on vain yhdellä ammattiryhmällä: papeilla rippisalaisuus. He eivät saa välittää ripissä saamaansa tietoa eteenpäin missään tilanteessa. Edes henkilön antama lupa välittää tietoja eteenpäin ei ole riittävä syy poiketa tästä. Pappi ei saa missään tapauksessa välittää luottamuksellisesti saamansa tietoa.


title: Vaitiolovelvollisuus

text: Pappi voi puhua saamistaan tiedoista yleisesti, mutta puheita ei saa pystyä mitenkään yhdistämään mihinkään konkreettiseen. Jos kyseessä on klassinen tapaus: kolmannen henkilön henkeen kohdistuva uhka, pappi voi soittaa poliisille ja sanoa: "Täällä pastori N.N. Olkaa hyvä ja suojelkaa X.X.:n henkeä." Pappi ei voi paljastaa, mistä hän on tämän tietoonsa saanut. Vastaavaa menettelyä pappi voi noudattaa myös muun törkeän rikoksen uhatessa. Joutuessaan todistamaan oikeudenkäynnissä rippisalaisuuden sitoma henkilö ei saa mainita saamaansa tietoa, tiedon antajaa tai edes sitä, että hän on rippisalaisuuden sitoma. Hänen tulee siis antaa todistuksensa kuin rippiä ei olisi edes tapahtunut.


title: Vesku Show

text: Vesku Show on vuosina 1988–1991 lähetetty suomalainen televisiosarja, jonka käsikirjoitti Vesa-Matti ”Vesku” Loiri ja ohjasi Inkeri Pilkama. Vesku Show’n MTV:lle tuotti Spede-Yhtiöt. Ohjelmaa esitettiin kerran kuukaudessa, maanantaisin klo 19.30–20.30 TV1:ssä Mainostelevision ohjelmana. Vesku Show oli erittäin suosittu televisio-ohjelma. Parhaimmillaan sillä oli yli 1,6 miljoonaa katsojaa. Keväällä 1991 ohjelma esiteltiin lehtien tv-ohjelmatiedoissa näin: ”Net kun ei tätä katso on hullut. Ohjelmalle annetaan vuoden takuu.” MTV3 esitti kahdeksan ensimmäistä Vesku Show jaksoa uusintana kesällä 2009. Tämä oli ensimmäinen kerta kun jaksoja esitettiin uusintana ensiesityksen jälkeen.